Foment deixa l'aeroport de Reus lluny de ser la quarta pista del Prat\nLa Generalitat esquiva Foment i deixa la quarta pista «en mans del mercat»\nL'Aeroport de Reus ha tancat el gener amb 6.612 passatgers, un 30% menys que al 2017.\nEl Ministeri anuncia l’ampliació del Prat fent arribar l’AVE fins a l’Aeroport de Girona i Reus es queda sense opció d’absorbir vols\nActualitzada 12/02/2018 a les 21:13\nEl Ministeri de Foment invertirà 55 milions d’euros en la construcció d’un baixador ferroviari a la localitat gironina de Vilobí d’Onyar que, en el marc del Pla Director de l’Aeroport de Barcelona-El Prat 2017-2026, connecti a través d’alta velocitat l’Aeroport de Girona i El Prat per convertir ambdós equipaments en «un únic complex aeroportuari» on les instal·lacions de la Costa Brava exerceixin de «quarta pista». El projecte, anunciat ahir pel ministre de Foment, Íñigo de la Serna, s’aparta de les previsions de la Generalitat –pendent de les línies que traci un futur nou govern– en aquest àmbit, les quals contemplaven, tal com detalla en declaracions al Diari Més el secretari d’Infraestructures, Ricard Font, repartir el pes i els fruits de la descongestió de l’Aeroport de Barcelona «entre Girona i Reus». I descarta la participació del Baix Camp en aquest increment de la capacitat del Prat mentre el territori espera, des de fa un lustre, la materialització de l’Estació Intermodal, adjudicada al 2009 per uns 54,7 milions però aturada al sud de l’Aeroport de Reus. El global de la inversió prevista entre Barcelona i Girona és de 1.929 milions.\nEn aquest sentit, Font valorava ahir que «el Pla Director del Prat l’han tirat endavant el Ministeri de Foment i Aena, i la Generalitat en coneix els resultats ara». I detallava que «el Pla Estratègic de la Generalitat, que no està aprovat però que tenim intenció d’aprovar quan tinguem un govern constituït» planteja que «un cop estigués construïda l’Estació Intermodal prevista a Reus i la que el Ministeri acaba d’anunciar a Girona, llavors Reus i Girona poden ser la quarta pista de manera complementària».\nA partir d’aquí, afegeix el secretari d’Infraestructures de la Generalitat, «el que ha de passar és que es concreti quan es faran la Intermodal i el baixador d’alta velocitat a Girona» i «que sigui el mateix mercat el que determini com s’hauran d’anar incorporant inversions a un i a altre aeroport en funció de les necessitats i de les característiques de les companyies».\nAlternativa a 40 minuts de BCN\n«Cap companyia decidirà volar des de Reus, des de Girona o des de Barcelona per altres indicacions que no estiguin relacionades amb el mercat», subratlla Font, que diu manté «si Reus té l’Estació Intermodal i està connectada a 40 minuts de Barcelona, tindrà mercat; i si Girona està a 40 minuts, també tindrà mercat: Reus el tindrà a sud, mirant cap a Castelló, i Girona mirant a nord, cap a França». La Generalitat valora com a «incomplet» el projecte del Ministeri perquè «hauria de contemplar una complementarietat amb Reus». Sobre la situació de paràlisi de l’Estació Intermodal, Font replica que «la de Girona no té ni projecte. Estem en un punt similar». En la concreció del Pla Estratègic de l’Aviació a Catalunya 2030, que veia Reus com a extensió del Prat, i es troba redactat, el secretari d’Infraestructures reitera que «la quarta pista ha de ser Reus i Girona».\nClau per al sistema metropolità\nRicard Font recorda que «l’Estació Intermodal de Reus té una funcionalitat com a estació complementària de l’Aeroport però també una dins del sistema metropolità que té a veure amb el Camp». En la mateixa línia s’expressa el regidor d’Urbanisme de Reus, Marc Arza, que apunta que «el que ha de donar creixement a l’Aeroport del Prat són els Aeroports de Reus i de Girona» i que «qui ha de decidir quina serà la quarta pista del Prat no és el ministeri sinó el mercat».\n«Si el ministeri anuncia una inversió a un baixador a Girona, òbviament nosaltres exigim una cosa que ja estava planificada que és l’estació al sud de l’Aeroport de Reus», afegeix. Arza parla del fet que «hi havia un projecte molt gran i, l’últim cop que vam anar a Madrid, vam dir que ja enteníem que no estàvem en aquell moment i que demanàvem una cosa raonable». I recorda que l’estació a Reus «donaria servei a unes 250.000 persones que ara no tenen ben resolta la connexió ràpida i fàcil amb Barcelona» més enllà de l’Aeroport. L’Ajuntament té sol·licitada una reunió a Madrid sobre aquest tema.\nBuscar el front comú al territori\n«El paper de la quarta pista no l’atorga un Pla Director sinó disposar dels elements estratègics per poder-ho ser», assegura Font, que explica que «la feina que està fent la Taula de l’Aeroport estic segur que permetrà que Reus ho sigui en alguns casos i Girona en altres». Fonts de la Cambra de Reus valoraven ahir que l’anunci del ministeri «posa al descobert, una vegada més, que existeix un acord tàcit entre Madrid, Barcelona i Girona per potenciar políticament les comarques gironines» i que «tot plegat accentua el greuge comparatiu amb les comarques del Camp que continuen pendents d’inversions transcendentals». Per la seva banda, des del grup municipal del PSC, el portaveu Andreu Martín qualificava de «molt mala notícia» la de la quarta pista i apuntava que «la manca de visió estratègica de l’alcalde Pellicer és tan gran, que la pagarem durant molts anys».\nL‘aposta de Foment per l’Aeroport de Girona no descarta la intermodal de Reus, segons Millo


BELLVEHI ADVOCATS - Formació\nBellvehí Advocats ofereix a les empreses la possibilitat de fer formació dins la pròpia empresa “in company”, vialis 40mg el que possibilita fer una formació a mida de les necessitats de l’empresa que demana aquell servei i amortitzar molt millor els recursos destinats a la formació de directius o personal en matèries legals o fiscals.\nLa formació que imparteix Bellvehí Advocats es dissenya i planifica conjuntament amb el client, prescription en base a les seves necessitats i, order per tant, el contingut i el preu es determinen en funció de les característiques de la formació concreta a donar.\nEls professionals de Bellvehí Advocats estan acostumats a fer formació, però a diferència dels formadors habituals, els professionals de Bellvehí Advocats són professionals del Dret en exercici que tenen l’experiència pràctica que permet que la formació dins la pròpia empresa es converteixi en un assessorament molt especialitzat sobre les matèries que més preocupen a l’empresa.\nDepenent del sector i del tipus d’empresa, la formació dels seus administradors, directius i empleats en determinades matèries és bàsica i imprescindible per assolir el nivell de qualitat i excel·lència que ha de perseguir actualment qualsevol empresa que vulgui ésser competitiva.\nPer posar un exemple i sempre dependrà del tipus d’empresa i del sector, és essencial la formació sobre:\n- El Comerç Internacional, la contractació comercial internacional, els mitjans de pagament, les garanties, el transport, les assegurances etc. (aquesta formació va acompanyada, si el client ho desitja, d’un servei d’auditoria de processos i documents que utilitza l’empresa en tot el procés d’exportació, per comprovar que són correctes i millorar-los, així com un seguiment periòdic dels mateixos).\n- El compliment normatiu per evitar responsabilitats legals de l’empresa i dels seus administradors i directius (aquesta formació va acompanyada, si el client ho desitja, d’un servei d’auditoria de compliment normatiu i seguiment periòdic del mateix).\n- La protecció de les idees, el know how, els resultats de la recerca, els drets d’autor, les patents i les marques.\n- La protecció dels drets sobre els programes informàtics i la contractació informàtica.\n- El comerç electrònic.\n- La protecció de dades de caràcter personal.\n- El blanqueig de capitals.\n- La responsabilitat de les agències de viatges davant els usuaris turístics.\n- Les obligacions, drets i responsabilitat dels patrons de fundacions.\n- Les obligacions, drets i responsabilitats dels directius d’associacions.\nQui estigui interessat en encarregar formació a Bellvehí Advocats, ho pot fer contactant directament amb el Despatx.


Comença un mes de desembre frenètic per al Barça. Amb la classificació per als vuitens de final de la Champions League a la butxaca, el conjunt blaugrana només té un objectiu entre cella i cella: acabar l’any amb bones sensacions futbolístiques i, si és possible, fer-ho com a campió d’hivern de la Lliga. El camí no serà fàcil, i prova d’això és que la primera pedra a superar en aquestes darreres setmanes del 2019 serà l’Atlètic de Madrid (21.00 hores / Movistar LaLiga). L’infern del Wanda Metropolitano espera el conjunt d’Ernesto Valverde per jutjar-lo i esbrinar el seu nivell competitiu en aquests moments del curs.\nÉs el millor escenari possible per donar un cop de puny sobre la taula i deixar enrere tots els dubtes a domicili. Vèncer i convèncer a l’estadi matalasser, un dels més exigents d’Espanya i en el qual només ha guanyat cinc dels últims deu partits que hi ha disputat entre totes les competicions, no només permetria al Barça mantenir el pols amb el Reial Madrid, que aquest dissabte no va fallar en la seva visita a Mendizorrotza, sinó que també tranquil·litzaria els afeccionats culers, força desencisats amb el seu equip després d’un inici de temporada més que decebedor lluny del Camp Nou. Granada, València, Dortmund i Leganés, entre d’altres, han presenciat una imatge blaugrana que, si no millora, no serà capaç d’estar a l’altura de les expectatives quan arribi l’hora de la veritat.\nEl Petit Príncep torna al seu petit asteroide\nLa visita del Barça a l’Atlètic de Madrid, que només ha guanyat un dels seus últims sis partits –contra l’Espanyol–, estarà marcada pel retorn d’Antoine Griezmann a la que va ser casa seva des del 2014 fins al mes de juliol passat. La lesió d’Ousmane Dembélé ha ajudat el Petit Príncep a tornar a l’asteroide on va créixer professionalment i personal amb la condició de davanter titular al costat de Leo Messi i Luis Suárez, la relació i entesa futbolística amb els quals va començar a millorar aquesta setmana, durant el compromís davant el Borussia Dortmund. A Madrid, el francès va confirmar les qualitats que se li pressuposaven a la Reial Societat i va oferir un rendiment gràcies al qual va trucar a les portes dels millors clubs d’Europa. Josep Maria Bartomeu li va obrir les del Camp Nou i, uns mesos més tard, trepitjarà la seva antiga llar amb una altra samarreta.\nA banda de la baixa de Dembélé, Ernesto Valverde tampoc no podrà comptar amb Jordi Alba i Semedo, lesionats, ni Sergio Busquets, sancionat per acumulació de targetes grogues. Així, el tècnic extremeny haurà de triar alguns dels futbolistes menys habituals per completar un onze que, molt probablement, es vertebrarà al voltant de la columna vertebral integrada per Ter Stegen, Piqué, Lenglet, De Jong, Messi i Suárez. Arturo Vidal, necessitat d’oportunitats, Arthur i Rakitic pugnaran per les dues vacants al mig del camp, mentre que Sergi Roberto i Junior ocuparan els laterals per visitar un Atlètic de Madrid amb baixes sensibles, sobretot en defensa, en un partit en què els blaugrana estrenaran la nova samarreta de la senyera.\nPossible alineació del Barça\nTer Stegen; Sergi Roberto, Piqué, Lenglet, Junior; De Jong, Rakitic, Arturo Vidal; Messi, Suárez, Griezmann.\nBusquets, principal baixa per visitar l’Atlètic de Madrid\nEl migcampista està sancionat per acumulació de targetes i es suma a les baixes per lesió de Dembélé, Jordi Alba i Semedo


Natura a la Vall de Siarb | BalmesBlancs\nA Llagunes, a 12 Km de Sort (Pallars Sobirà).\nUn racó del Pirineu\nLa Vall de Siarb, en ple Parc Natural de l'Alt Pirineu, és un lloc ideal per passar-hi uns dies en família gaudint de la natura i dels tresors que amaga: boscos i rius, un poblat medieval, restes de búnquers i trinxeres de la Guerra Civil, una antiga central hidràulica,... Et proposem fer estada al Refugi Vall de Siarb i combinar activitats pel teu compte i organitzades, al teu ritme!\nVisita a les cabres del Ritxi\nVisita les cabres al seu corral, mira com s'alimenten, i acompanya el pastor i els gossos a pasturar-les! Una experiència...molt animal!\nAmb l'ajuda d'un petit manual i un GPS, cercaràs la localització de diferents amagatalls on s'hi amaga un llibre de signatures. L'itinerari permet descobrir els entorns del poble tot caminant pel costat del riu. No perdis la pista!\nPintant la foscor\nIl·lumina les teves idees, posa llum a la teva imaginació! Activitat lúdica i creativa en què grans i petits pintaran en la foscor amb l'ajuda de lots i papers de colors. La càmera de fotos fixarà els dibuixos en un sol clic!\nEndinsa't a la història de la vall de Siarb! A través de la visita guiada a les fascinants restes d’un poblat medieval, ubicat a 1.700 m. d’alçada, entendrem quina era la seva funció i com vivia la seva gent des de l’Edat del Bronze fins a l'Edat Mitjana. De camí a Llagunes tornarem al present tot observant els grans canvis que ha experimentat la vall els darrers anys. Visitarem antics tancats d’animals, una borda que encara s’utilitza, i una casa del poble que resta intacte des del seu abandó fa més de trenta anys.\nAquesta sortida matinal consta d'una breu xerrada introductòria sobre la formació dels Pirineus i un posterior itinerari interpretatiu que recorre les singularitats geològiques de la vall de Siarb, el país de la terra roia…\nVisita als búnquers i trinxeres del Front del Pallars\nCaminada suau de mig dia en un entorn privilegiat entre restes de la Guerra Civil i altres testimonis del passat. La jornada es divideix en una breu xerrada sobre el context històric i un posterior itinerari interpretatiu per les diferents posicions dels bàndols franquista i republicà, establerts a la zona des de l’abril al setembre de l’any 1938. En ruïnes i sense cap manteniment, veurem casernes, búnquers i trinxeres ben a prop dels pobles on ara la vida és plàcida i tranquil·la.\nLa vida entorn del riu entre Llagunes i les Vernedes\nExcursió de mig dia resseguint les aigues dels barrancs de Coma Sarrera i de les Comes de Rubió. Durant l’itinerari, descobrirem l’antiga central hidroelèctrica que il·luminava els pobles de la vall fins als anys 70. Entendrem com era la vida abans de la construcció de la carretera del Port del Cantó, i com la modernitat ha accelerat l’abandó dels camps. La caminada transcorre per diferents tipus de vegetació: pinedes, rouredes, i el bosc de ribera característic de les zones properes als corrents fluvials.\nAl Refugi Vall de Siarb, al poble Llagunes, us oferim el servei de pernoctació i els àpats que us facin falta.\nSegons la mida del grup i la inclusió i/o exclusió d'activitats, pernoctacions i àpats. Demana pressupost sense compromís.\nEl Refugi Vall de Siarb és accessible en cotxe, tothom hi té cabuda.\nEl refugi es pot llogar amb exclusivitat per a grups de fins a 21 persones.\nEls itineraris van a càrrec de persones coneixedores de la vall.\nUn cop feta la reserva, cal abonar un 30% de l'import en concepte de bestreta.\nPosted in Familia.\nTruca al 616 760 306 (Carles) o al 649 257 884 (Marc, també via WhatsApp).\nO omple el formulari i ens posarem en contacte amb tu ben aviat.\nEl teu telèfon (opcional)


Marzà: ‘La construcció del nou pavelló esportiu de Meliana mostra el nostre compromís per dignificar i renovar les infraestructures esportives valencianes’ – Compromís per Meliana\nEl conseller d’Educació, Investigació, Cultura i Esport, Vicent Marzà, acompanyat per la vicepresidenta de la Diputació de València, Maria Josep Amigó; per l’alcalde de l’Ajuntament de Meliana, Josep Riera, i pel director general d’Esport, Josep Miquel Moya, ha visitat el poliesportiu de Meliana per a conéixer les obres del pavelló esportiu municipal finançades per Esport de la Generalitat, així com els partits de la lliga de colpbol que s’estan celebrant a la localitat.\nDurant la visita, el conseller ha explicat que “la construcció del nou pavelló esportiu de Meliana és una mostra del nostre compromís per a dignificar i renovar les infraestructures esportives valencianes i promoure l’esport base en els nostres municipis”, i ha afegit: “La construcció del pavelló multiusos estava paralitzada des de 2012 per l’antic govern. Gràcies al desbloqueig que hem fet en Esport de la Generalitat, les obres començaren al gener de 2018 i hem previst una inversió total d’un milió i mig d’euros”.\nLa Lliga Autonòmica Escolar de Colbpol compta amb la participació d’uns 400 equips conformats per 4.000 alumnes de 60 centres educatius valencians. Aquesta competició es va iniciar el 4 de maig a Sant Joan d’Alacant i continua el dilluns 14 a Meliana, de dimarts 15 a dijous 17 a Burjassot, i el divendres 18 a València.\nEl conseller i els diferents responsables que l’han acompanyat han assistit al començament dels partits que s’han desenvolupat a Meliana, en els quals han participat 800 alumnes de 10 centres escolars.\nMarzà ha declarat que “el foment de l’esport en edat escolar és fonamental i el colpbol com a activitat esportiva és una manera molt efectiva per a transmetre valors molt positius a l’alumnat relacionats amb el treball en equip, alhora que es practica esport i es promou una manera de vida saludable”.\nLa lliga de colpbol s’emmarca en la modalitat ‘Promoció de l’esport’ dels XXXVI Jocs Esportius, que aquest any han disposat d’un increment de les ajudes a competicions municipals d’un 87 % per part d’Esport de la Generalitat.\n←Parlem de la Col·lecció Museogràfica d’Art de Meliana en el Canal 7, TeleValència\nEl conseller Vicent Marzà visita les obres del pavelló cobert de Meliana→


Sóc un rodamón: de juny 2011\nPublicat per Cecili Buele i Ramis a 23:13 Cap comentari: Enllaços a aquest missatge\nPublicat per Cecili Buele i Ramis a 1:17 Cap comentari: Enllaços a aquest missatge\nPublicat per Cecili Buele i Ramis a 23:44 Cap comentari: Enllaços a aquest missatge\nPublicat per Cecili Buele i Ramis a 22:15 Cap comentari: Enllaços a aquest missatge\nPublicat per Cecili Buele i Ramis a 18:59 Cap comentari: Enllaços a aquest missatge\nPublicat per Cecili Buele i Ramis a 23:43 Cap comentari: Enllaços a aquest missatge\nPublicat per Cecili Buele i Ramis a 22:05 Cap comentari: Enllaços a aquest missatge\nPublicat per Cecili Buele i Ramis a 12:04 Cap comentari: Enllaços a aquest missatge\nPublicat per Cecili Buele i Ramis a 22:12 Cap comentari: Enllaços a aquest missatge\nALZHÈIMER: L'actriu que es perdia a l'escenari\nEl muntatge d'una obra teatral centrada en la malaltia de l'alzhèimer recorre Mallorca durant aquests mesos, sota la direcció de Martín Garrido Ramis.\nFa algunes setmanes, la seu d'AFAM a Palma -Associació de Familiars d'Alzhèimer de Mallorca- comptà amb la presència d'aquest home culte que ha recuperat una obra de 1995, centrada en la malaltia de l'alzhèimer.\nMartín Garrido té molt d'interès a patrocinar aquesta obra, sobretot perquè des de fa molts anys col·labora amb la causa contra l'alzhèimer.\nAquesta obra va ser escrita originalment en castellà, per encàrrec d'Eduardo Fajardo, qui la va estrenar a Almeria l'any 1998.\nÉs una obra que ens acosta al procés de degradació cognitiva i als trastorns de la conducta de les persones afectades per la malaltia de l'alzhèimer. Una demència, incurable i terminal, que converteix el sers més estimats en meres persones desconegudes.\nEn protagonitzen l'obra les actrius Lola Paniza i Assumpta Illa, amb la col·laboració de Beatriz Barón.\nEls textos i la direcció són a càrrec de Martín G. Ramis.\nEl Departament de Presidència del Consell de Mallorca, a través de la Direcció Insular de Relacions Ciutadanes, posa en marxa una sèrie de representacions d'aquesta obra de teatre. Amb el suport d'AFAM, es volen sumar aixì al projecte “Alzhèimer Internacional 2011” per contribuir a conscienciar la societat sobre la importància de fomentar la investigació científica sobre aquesta malaltia.\nL'obra, un cop estrenada a Andratx el mes de juny i fins pocs dies abans de Nadal d'enguany, ha de recórrer, els caps de setmana i vigílies de festes, els teatres de diverses localitats de les Illes, representant-la-hi.\nCom s'assenyala al programa, (que duu la fotografia de l'actriu, feta per Tomeu Pinya) sota la direcció de Martín Garrido Ramis i els auspicis del Consell de Mallorca i AFAM, l'obra teatral inicia una gira per Mallorca amb aquest recorregut.\nEstrena, al Teatre sa Taulera, a ANDRATX, dia 3 de juny, a les 20:00 hores:\nSegons l'autor, Martín Garrido Ramis, és una altra manera de veure o, més ben dit, d'entendre l'alzhèimer. Hi intervenen tres personatges, tots tres femenins: Lola Paniza, que és la senyora Kata, l'actriu que es perd damunt l'escenari; Assumpta Illa, que és na Magdalena, la criada de la senyora Kata, i Beatriz Barón, en una col·laboració especial com a filla de la protagonista.\nTeatre municipal de LLUBÍ, dies 10 i 11 de juny, a les 21:00 hores\nAuditòrium de Santa Margalida, dia 12 de juny, a les 20:00 hores\nTeatre d'ALARÓ, dia 18 de juny a les 20:30 hores i dia 19 de juny a les 18:00 hores\nTeatre Buffons, a PALMA, dia 14 de juliol, a les ???\nTeatre sa Congregació de SA POBLA, dia 1 i 2 de juliol, a les 21:00 hores; i dia 3 de juliol, a les 19:00 hores\nTeatre de CAPDEPERA, dia 24 de setembre, a les 21:00 hores\nTeatre sa Societat de CALVIÀ, dia 17 de desembre, a les 19:00 hores\nPublicat per Cecili Buele i Ramis a 20:48 Cap comentari: Enllaços a aquest missatge\nHeus ací aquesta ANOTACIÓ summament interessant que acab de descobrir a FACEBOOK:\nper la Magda González Crespí el diumenge, 12 / juny / 2011 a les 14:48\nDes d'una profunda tristesa, d'aquelles que enforteixen més encara les conviccions i l'esperit de lluita, el meu infinit agraïment al Cor i l’Orquestra de Joves Intèrprets dels Països Catalans i al Cor Jove i Cor de Noies de l’Orfeó Català pel seu entusiasme i convicció: sou l’esperança del nostre poble; als directors i col•laboradors més propers pel que han patit i lluitat amb mi; a les més de 400 Institucions i personalitats del món cultural, cívic i polític d’arreu dels Països Catalans que ens han donat suport en tot moment; a Tomeu Mestre per desvetllar, el 2008, una ignomínia, que 40 anys després continua vigent i finalment...als "Millors":\ntal com l'hivern present la futura brotada.\nNo em dolgueu que estic sola! Al meu costat caminen\nofereixen el seu pit a la brega.\nPublicat per Cecili Buele i Ramis a 15:37 Cap comentari: Enllaços a aquest missatge\nEtiquetes de comentaris: Catalunya, Cor Jove, Entitats, Forum Musicae, Himne, Incidencies, Institucions, IRL, Música, Notícies, OJIPC, ONU, Països Catalans, Parlament, Partits, Pau Casals\nPublicat per Cecili Buele i Ramis a 22:27 Cap comentari: Enllaços a aquest missatge\nPublicat per Cecili Buele i Ramis a 20:01 Cap comentari: Enllaços a aquest missatge\nPublicat per Cecili Buele i Ramis a 1:31 Cap comentari: Enllaços a aquest missatge\nPublicat per Cecili Buele i Ramis a 11:22 Cap comentari: Enllaços a aquest missatge\nPublicat per Cecili Buele i Ramis a 23:40 Cap comentari: Enllaços a aquest missatge


Angel Dark - Viquipèdia, l'enciclopèdia lliure\n11 d'abril de 1982 (1982-04-11) (37 anys)\n(2011) AVN Award Female Foreign Performer of the Year (en)\nViktória Knezová (Sobrance, 11 d'abril de 1982) més coneguda pel seu nom artístic Angel Dark, és una actriu porno i model de glamur eslovaca.\nViktória treballava com a cambrera en un restaurant d'Eslovàquia, una vegada es va trobar pel carrer amb una amiga que formava part de la indústria pornogràfica, i que la va animar a presentar-se a un càsting de Pierre Woodman, i a provar sort en el món del porno. Angel es va decidir a fer-ho, i va començar l'any 2002 amb una sessió de fotos per a Woodman. En aquesta sessió, Angel va practicar la primera DP de la seva carrera (i de la seva vida, segons comenta ella mateixa) al costat dels actors porno francesos Pascal St. James i Joachim Kessef. El seu primer video també va ser per a Woodman, per la seva sèrie "Superfuckers" de Hustler.\nDes de llavors, Angel ha estat una de les noies més sol·licitades pels directors i les companyies més prestigioses del negoci. VMD, Third Degree, Evil Angel, Elegant Angel, Private, Devil's Film, Black Magic, Showtime, DVSX, Zero Tolerance, Xarxa Light District, Platinum X, New Sensations, Media Partners, etc. són algunes de les productores que han comptat amb els seus serveis.\nEntre els anys 2003 i 2005 contínuament viatjava a Espanya per assistir a sessions de fotos en la Costa del Sol i a Eivissa, i per a nombrosos rodatges, també va assistir a les quatre últimes edicions del FICEB amb diferents companyies. En la 13a edició del FICEB de l'any 2005, Angel Dark va guanyar el premi per a la millor starlette per la seva aparició a Robinson Crusoe in the Sin Island de la productora Private Media Group. Des de l'any 2006 Angel Dark resideix a Bratislava, Eslovàquia.\nPremi AVN a la millor actriu estrangera de l'any 2011.\nObtingut de «https://ca.wikipedia.org/w/index.php?title=Angel_Dark&oldid=22493424»\nLa pàgina va ser modificada per darrera vegada el 22 des 2019 a les 16:42.


La dictadura militar de Tailàndia es reforça amb una mascarada electoral\nEls contraris a la junta obtenen el 46% dels vots, però l’exèrcit es reserva 250 escons\n4 min. Bangkok 24/03/2019 20:01\n651x366 Una dona de l’ètnia Kayan votant a les eleccions a la ciutat de Mae Hong Son, sota la Constitució dictada per la junta militar. / ANN WANG / REUTERS Una dona de l’ètnia Kayan votant a les eleccions a la ciutat de Mae Hong Son, sota la Constitució dictada per la junta militar. / ANN WANG / REUTERS\nLa imatge més pintoresca a les escoles, temples budistes o fins i tot benzineres que aquest diumenge han fet de centres electorals a Tailàndia no eren les improvisades urnes de plàstic o els rellotges que no marcaven l’hora. Eren els nombrosos joves que es feien selfies davant del lloc on havien dipositat la seva papereta, satisfets d’haver pogut votar en unes eleccions per escollir el seu líder després de cinc anys de govern militar. Però sembla que no servirà de gaire. Perquè la junta militar que controla el país no està disposada a cedir el poder a les forces democràtiques.\nEel mateix colpista que es va apoderar del govern per les armes es presentava als comicis i, tot i aconseguir un 30% dels vots i estar en desavantatge davant les forces democràtiques, té totes les paperetes per passar de dictador a primer ministre electe. El front democràtic, amb més vots, té poques opcions. I la clau pot estar en un partit que té com a principal argument la legalització de la marihuana.\nEl 2014 les elits benestants representades per les forces militars van preparar un cop d’estat per forçar la sortida del govern electe i aconseguir el control de Tailàndia. El general Prayuth Chano-cha va aconseguir el poder i es va atorgar el càrrec de primer ministre. També va prometre eleccions un any més tard, però any rere any va retardar els comicis. Prayuth no va permetre la celebració d’unes eleccions fins que no pogués comptar amb un pla que permetés als militars aconseguir un control total del país.\nEl general va supeditar la celebració d’eleccions a l’acceptació en referèndum d’una Constitució a la seva mida. El text preveu que fins a 500 escons s’escullin a les eleccions, però també un senat amb 250 parlamentaris elegits a dit pels militars. La suma dels 750 escolliria el nou primer ministre. El militar en té prou per formar govern amb 126 escons gràcies al cantat suport del senat, mentre que els contraris en necessiten 376. A més, la comissió electoral serveix els interessos de la junta militar.\nLa segona clau dels militars va ser la creació de Phalang Pracharat, un nou partit format per conservadors i ultramonàrquics que de sobte es va convertir en la formació amb més presència i pressupost. A última hora el partit va anunciar que Prayuth seria el seu únic candidat a primer ministre.\nFins a 80 partits es presentaven a les eleccions, tot i que només una desena podien optar a formar govern. S’esperava que guanyés els comicis Pheu Thai, més conegut com la formació dels vermells, contraris a les tradicions i al control militar. Però la nova llei electoral no els deixava presentar-se a tot el país. L’altra important força democràtica és Future Forward, un partit reformista i contrari a la junta militar. A la mitja nit entre els dos sumaven provisionalment el 46% dels vots. El partit de Prayuth, Phalang Pracharat, sumava un 28% i es posicionava com a inesperada primera força. Pot comptar amb el suport del Partit Democràtic, de caràcter conservador i monàrquic, que va obtenir menys d’un 11% als resultats provisionals.\nLa clau pot estar a Bhumjaithai, un partit que es va fer famós amb propaganda electoral amb fulles de marihuana per tot el país. Afirma que legalitzant l’herba els camperols pobres podrien trobar un nou mètode de subsistència. Amb un 12% provisional dels vots poden donar el poder als militars o als seus contraris.\nLes irregularitats han estat nombroses tota la jornada i van retardar el desenllaç final. Els resultats definitius es poden demorar fins a la segona setmana de maig, i els provisionals s'han retardat de manera sospitosa fins passada la mitjanit. Molts observadors han expressat les seves sospites. A les xarxes socials es van veure imatges d’alcaldes forçant els veïns a votar Prayuth, per exemple. Més sobtada va ser la xifra de més de 2,5 milions de vots que es van declarar nuls, i en alguns districtes on van guanyar els militars el nombre de vots era superior al d’electors. La suposada baixa participació del 65% també va aixecar suspicàcies.\nPerò, com apunten molts comentaristes polítics, les opcions són clares: o governa Prayuth o el nou executiu serà tan inestable que finalment Prayuth o algú altre tornarà a apoderar-se del país en un cop d’estat.


Creen una bateria "intel·ligent" amb un material que extingeix les flames quan entra en combustió | TINET - Tarragona Internet\nCreen una bateria "intel·ligent" amb un material que extingeix les flames quan entra en combustió\nTot i que la capacitat de les bataries segueix augmentant, els problemes de seguretat (amb incendis i explosions) associats a l'ús de líquid altament inflamable de les bateries de liti, segueix sent un qüestió per resoldre.\nRedacció TINET. Un equip de recerca de la Universitat de Standford, als Estats Units, ha donat a conèixer una nova bateria "intel·ligent" que pot posar fi a aquesta problemàtica. Els investigadors han creat un separador de microfibra que envolta en nucli de labateria de ions de liti. Aquesta protecció està feta amb un material que retarda l'aparició de les flames en detectar l'augment de la temperatura de la bateria.\nL'encapsulament del retardant de la flama dins d'una carcassa de polímers fa que aquesta dissolució no afecti l'ectrolit i evita els efectes negatius en el comportament de la bateria. Els resultats de l'equip investigador s'han publicat al diari Sicence Advances segons es fa ressó la BBC al seu web de tecnologia. A les proves, el foc calat a les bateries va extingir-se en 0,4 segons.\nL'autoritat de seguretet del transport dels Estatus Units va alertar al febrer de l'any pasat sobre el risc de dur als avions bateries de liti, en considerar que podien ser una font d'ignició i explosió. L'advertiment va arribar després dels casos d'incendi i explosions detectats als telèfons mòbils de Samsung del model Galaxy Note 7 i que es van atribuir a les bateries.


El «greu» atac informàtic contra els Mossos, una gran incògnita 24 hores després | NacióDigital\nper Karma Peiró, 18 de maig de 2016 a les 22:27 |\nL'atac informàtic als Mossos d'Esquadra continua sent una incògnita | Martí Albesa\nLa filtració d’informació personal de més de 5.000 mossos d’esquadra ha tornat a posar sobre la taula l’etern debat de la protecció de les dades. En aquesta ocasió es tracta d’un cas realment greu. Uns pirates informàtics anònims van bolcar, durant la matinada de dimarts a dimecres, els noms i cognoms, telèfons mòbils, adreces de domicili físic, i fins i tot comptes corrents de membres de la policia catalana. Són les dades d'afiliats del Sindicat de Mossos d’Esquadra (SME), entre juny 2006 i maig 2016, encara que ja no siguin afiliats o ni tan sols policies. Amb un nivell 4 d’alerta terrorista, el cos dels Mossos ha quedat totalment exposat amb aquesta filtració.\nEl més alarmant de la situació potser és que després de gairebé 24 hores, ni el Departament d’Interior de la Generalitat ni els mateixos Mossos han anunciat l'autoria d’aquesta filtració massiva. El sindicat policial ja ha obert diligències i es personarà com a acusació del cas. “Esperem trobar els culpables”, ha dit el portaveu de l’entitat. "Ara estem una mica coixos, perquè no tenim web, no tenim res, tot està sota control. Fins i tot comunicar-nos és complicat", ha reblat.\nMoltes incògnites se superposen sense obtenir cap resposta clara. Des de primera hora del matí, el mitjà de comunicació públic d'alguns dels principals activistes d'Anonymous a Catalunya, @La9danon, ha deixat clar que mai jugarien amb informació tan sensible. “No és el nostre estil”. La periodista en ciberseguretat, Mercè Molist, apuntava a NacióDigital que potser podria tenir relació amb el hacker Phineas Fisher, “un Robin Hood en l’àmbit internacional que ha protagonitzat grans atacs com la filtració, el juliol de 2015, de més de 400 Gb de dades, amb noms de clients i eines que l'empresa Hacking Team venia a governs de tot el món”.\nAltra pregunta que sorgeix és si l’SME comptava amb les mesures de seguretat exigides per la normativa de dades. “Sent el Sindicat dels Mossos d’Esquadra una organització privada, és a l’Agència de Protecció de Dades Espanyola a qui correspon estudiar el cas, i si hi ha hagut negligència, el sindicat pot rebre una multa de més de 60.000 euros”, ha explicat a NacióDigital Manel Medina, director de l'Equip de Seguretat (esCERT) de la UPC i coautor, amb Mercè Molist, del llibre Cibercrim.\nPerò de tota la informació filtrada, la més compromesa no és aquella que permet conèixer la identitat i domicili físic d’un mosso, sinó el fet de saber qui ha estat afiliat al sindicat. “La normativa contempla tres nivells de protecció en funció de la informació que s’ha de preservar: bàsic, mitjà i alt. El nivell alt correspon a tot allò que fa referència a ideologia, raça, vida sexual, creences, afiliacions sindicals, relatives a la salut, o si és víctima de violència de gènere", ha explicat a NacióDigital Santiago Farré, cap de l’assessoria jurídica de l’Autoritat Catalana de Protecció de Dades. "Per tant de tot el fitxer filtrat, el que hauria d’estar més protegit són els noms dels que pertanyen al Sindicat dels Mossos. La resta d'informació és sensible perquè indica el domicili particular o el compte corrent dels implicats, però aquestes dades només han d'estar protegides en un nivell bàsic”.\n“Sembla que s'ha basat en un servidor que feia temps que no era prou segur, de manera que els autors només s'han hagut de centrar en algunes vulnerabilitats concretes per tal d'obtenir la informació”, explica Miquel Serrabassa, director de Tecnologia de NacióDigital. “La més probable és la coneguda com a injecció SQL, que en webs mal desenvolupats permet a qualsevol usuari amb certs coneixements poder llegir i modificar les bases de dades del web sense conèixer-ne les dades d'accés. En aquests casos s'hauria pogut accedir també a les contrasenyes dels usuaris i els administradors, i de no haver estat encriptades s'haurien pogut utilitzar per entrar en altres comptes, com el de Twitter”. Serrabassa apunta que tampoc es pot descartar que les dades també podrien haver sortit d'algú que les conegués prèviament o d'algun atac previ.\nA última hora de la tarda, el director general del Centre de Seguretat Informàtica de Catalunya (CESICAT), Xavier Gatius, ha negat tenir més detalls del cas dels que ja s’han fet públics. Com l’atac ha estat a una entitat privada, el CESICAT no lidera ni pot intervenir en la investigació. “Intentem vetllar per les dades en l’àmbit de la Generalitat però no podem fer res en la resta d’entorns aliens a la institució, a part de recomanacions”, ha explicat a NacióDigital el màxim responsable de l'organisme. “Tampoc podem fer una protecció de les accions individuals dels funcionaris públics. L’entitat té cura de les dades de la Generalitat però no pot intervenir ni controlar aquelles accions de tipus personal on es deixen dades, com pot ser la compra d’un bitllet d’avió per un viatge familiar, o per afiliar-se a un sindicat”.\nNingú s'atreveix a assegurar res. Gairebé 24 hores més tard del "greu" atac informàtic contra els Mossos –com l'ha definit el mateix conseller Jordi Jané- tot continuen sent incògnites, que accepten especulacions però poques certeses.\nSocietat, hacker, filtració, atac informàtic, Mossos d'Esquadra\nPer Anònim el 19 de maig de 2016 a les 12:10\nAlgú dubta que son els mateixos que van publicar les fotos del DNI dels jutges independentistes? Sí, les clavegures de l'estat opressor des de la seva Gestapo. Ui, no, ara es diuen Guardia Civil.\nPer Anònim el 19 de maig de 2016 a les 11:02\nQui ho ha fer???.\nPer Mercadal el 19 de maig de 2016 a les 08:45\nJo ho tinc clar i miro cap el oest...........Vosaltres no?????\nAviam aviam, pensem\nPer Antiga i barbuda el 19 de maig de 2016 a les 07:51\nAlgú molt mala persona i que els hi té molta mania al nostre cos policial i el voldria fora de tos els circuïts de seguretat internacionals... mmm?\nCada dia més lluny de l´incivisme i doncs a favor de la llibertat Catalana.\nPer Jordi Romaguera i Cubedo el 19 de maig de 2016 a les 01:43\nAixò ha estat un atac dels serveis secrets espanyols per desprestigiar els mossos d´esquadra mentre duri el procés a veure si així l´aturen. Són els mateixos que el 27S van intentar de totes totes fer saltar pels aires el sistema informàtic el dia de les votacions a favor del procés d´autodeterminació. L´excusa que donen és que són "anticapitalistes" i recorden dos fets com els del Benítez i la Quintana. Com si la polcia armada, la guàrdia civil no han estat torturant aquests 40 anys de franquisme a cor què vols. Resulta que els mossos cada dia se la juguen per nosaltres, com per exemple quan van deixar tetraplègic un mosso a mans d´un tal Picatoste, delinqüent espanyol, i ningú d´aquests que ara es fan passar per el que no són, no van ni protestar contra aquell galifardeu que deixà un home en cadira de rodes. Un home com nosaltres, com qualsevol persona que treballa i ho fa tan bé o tan malament com qualsevol humà. Per tant, els catalans no caurem en el parany d´aquests que tiren la pedra i amaguen la mà. El procés continua i malgrat que Espanya s´entesta a voler deixar malament els mossos d´esquadre, aquí a Catalunya els considerem com el que són la policia nacional de Catalunya. Si Catalunya és una nació i els Mossos d´esquadra és la policia de Catalunya, és fàcil entendre que els Mossos són la policia nacional de Catalunya. Ara a veure qui donarà suport a les persones als qual se´ls ha revelat tota la seva intimitat a la llum pública. Ara s´ha vist de ple la marca Espanya, com actua. De fet ja ho sabíem, però aquells que encara dubtaven de tenir la independència i ser lliures en un país civilitzat on la policia mossos d´esquadra siguin un entremat més de la societat al costat de la bona gent, o bé de tenir la dependència amb la qual cada dos per tres ens puguin passar fets tan desagradables com aquests. Ja fa anys vaig triar per la llibertat i el civisme de Catalunya. Ara li toca la resta de catalans.\nPer Anònim el 19 de maig de 2016 a les 01:03\nLa culpa es de Madrizzzzzzzzzzzzzz..... Jajajaja! Esteu fatal....\nque tenem d'interés els mossos ??\nCrec que ningú te cap intenció de saver dels mossos si al final son una colla que només saben fer be, posar multes amagats al darrera una mata i arribar quan ja els delincuents son fora fa 3 hores. No crec que sigui d'interés per ningú la informació que tenen molt poca per sort dels catalans. Un cos tant novel com a pogut degenerar i desprestigair-se tant rapid. Aquesta es la garn pregunta, que fan i perque serveixen un cos de 18.000 efectius amb els seus vehicles e instal.lacions. Jo crec que es una simple gamberrada, per veure lo fragils que son.\nPer Anònim el 18 de maig de 2016 a les 22:53\nNo hi doneu més voltes, al darrera hi ha el CNI amb algún col.laborador desde dintre. No veig a qui més li pot interessar aquest atac tant barroer.


Tret al peu al procés: Catalunya deixa a mans de Telefónica el seu servei d’intel·ligència La República\nTret al peu al procés: Catalunya deixa a mans de Telefónica el seu servei d’intel·ligència\nRevés inesperat vers una de les principals estructures d’Estat catalanes: la companyia espanyola Telefónica s’encarregarà de gestionar els serveis d’operació de la seguretat de la Fundació CESICAT. Aquesta companyia s’ha endut un dels dos lots que es posaven a concurs per 1.000.000€ i 24 mesos, ampliable a un any més. L’altre lot comprenia el servei de mitjans tècnics i se l’ha endut l’empresa RICOH IT per 18 mesos ampliables a un any més.\nHo ha revelat aquest divendres el responsable de Màrqueting de Parlem a la Catosfera 2015 celebrada a Girona, Albert Castellón. La Generalitat de la Catalunya va adjudicar els serveis d’operació de la seguretat d’una de les principals estructures d’Estat, la Fundació Centre de Seguretat de la Informació de Catalunya, CESICAT, l’embrió de l’agència de serveis d’intel·ligència catalana a una empresa espanyola, concretament Telefónica.\nLa decisió és del tot inesperada i incomprensible. Just un mes i mig després dels atacs informàtics de l’Estat espanyol contra la infraestructura organitzada per la Generalitat per poder desenvolupar amb rigor la jornada participativa del 9 de novembre, el govern va adjudicar aquest servei a l’antic monopoli de comunicacions espanyol, tot una nova concessió inconcebible a l’Estat.


3 MATERIALS DE TORNADA A L'ESCOLA QUE PODEN DUPLICAR-SE COM HACKS DE BELLESA - BELLESA - 2019\n3 Materials de tornada a l'escola que poden duplicar-se com Hacks de bellesa\nLes Dones De Moda Del Club Bellesa 2019 3 Materials de tornada a l'escola que poden duplicar-se com Hacks de bellesa\nWeek 4 (Juny 2019).\nAlentrar-se per tornar a l'escola significa tancar el vostre dormitori, obtenir un planificador en punt i, per descomptat, en material escolar. Mentre estigueu ocupat d'afegir llibres educatius al carretó electrònic, tingueu en compte que algunes d'aquestes compres poden anar manera més enllà de l'aula. Aquí hi ha tres hacks de bellesa legítims possibles per cinta, un llapis i una goma d'esborrar. La classe està a la sessió, així que fes atenció!\ncreeu un contorn amb un llapis\nUna manera senzilla i aclaparadora de millorar el joc de contorn és trencar un llapis. Així és correcte: agafa aquest utensili d'escriptura i no l'utilitza per crear els pòmuls dels teus somnis. És molt senzill: situeu la vora del llapis sota el pòmul com una guia rectilínia per al producte en pols o crema.\nacaba d'agafar-lo amb una goma d'esborrar\nÉs, sens dubte, el truc més estrany d'aquesta llista, però una vegada que vam veure que YouTuber Promise Phan compartia aquest hack en el seu canal, vam haver de provar-ho nosaltres mateixos. Separeu dos racons d'una goma d'esgotament gran i enganxeu-los a costats oposats d'un bastonet de cotó amb cola calenta. Ara teniu una eina de l'eyeliner de subministrament escolar de bricolatge: boom! Ara, cobreix la cantonada d'esborrany triangular amb el delineador líquid a la go-to. Començant a la cantonada externa del teu ull, en línia amb la línia de lesió, arrossegueu l'angle de goma pintada (amb la vora recta cap amunt) cap a les pestanyes per crear un ull net de gat en qüestió de segons.\ndomini l'ull de gat amb cinta\nCol·loqueu acuradament una tira de cinta clara a la cantonada exterior de cada ull, de manera que es trobi amb l'extrem exterior de la cella. Això crea un ull de gat cruixent amb qualsevol ombra que trieu. Cobreixi suaument la cinta quan hagi acabat i se li quedarà amb una obra mestra sorprenent i acurada que es veu professionalment feta.\nSegueix-nos a Pinterest per obtenir més informació i inspo de bellesa.\nFotografia de Kurt Andre\nArticle Anterior 12 Preguntes que haureu de demanar al vostre recorregut diürn\nArticle Següent 6 Coses Les parelles poden fer-se amb les seves ments tractant de tenir un bebè\nLa mida de servitud veritable d'un alvocat us pot causar\nNo hauríeu de tornar a enviar una altra vegada a Amazon\n5 Les Popisicles de la Croix que voldreu provar ASAP\n4 Raons per les quals Lollapalooza s'allunya del Music Party Pack\nAquí és per què Treballar mentre estàs malalt és una * Really * Bad Idea\nEspolvoreu una mica de persió en el vostre proper esdeveniment amb aquestes galetes de vidre de colors\n6 Productes de bellesa de mel que tenen la indústria Buzzin '\nPas Fora del forn: Aquí teniu com fer mini pastissos de pastís de pastís tropicals\n12 Comptes de Instagram amigables per a infants per seguir per a la inspiració creativa\nUna acció de Instructor de Spin Com fer la llista de reproducció de l'entrenament final\nL'Ús De Qualsevol Material Publicat En El Lloc, Permesa Per La Referència A La Les Dones De Moda Del ClubBellesa 2019


A la Ludoteca celebrem el Dia del Pare!\nAquest cap de setmana la Ludoteca de Gran Via 2 torna a omplir-se d'activitats la mar d'entretingudes per als més petits de la casa. En aquesta ocasió tindran l'oportunitat de crear fantàstics regals i objectes per a ells i per a la família. Uns tallers amb els que segur s'ho passaran d'allò més bé i aprendran un munt de coses noves.\nEl divendres 16 de març començarem creant uns fantàstics punts de llibre, que els aniran de meravella ara que s'acosta el Dia del Llibre. Els nens i nenes podran fer el seu propi punt de llibre amb Goma Eva, així sabran exactament en quina pàgina s'han quedat i no es perdran cap part de la història del llibre que llegeixen. Per acabar el dia jugarem al lladre, una activitat ideal perquè explorin la seva habilitat amagant la pinça on ningú la pugui trobar i intentant passar al camp contrari sense que els enxampin.\nEl dissabte 17 de març, aprofitarem que s’apropa el Dia del Pare perquè puguin fer uns clauers súper especials per regalar-los al seu pare. Els petits es convertiran en autèntics creadors i posaran en pràctica la seva imaginació i creativitat. Després jugarem a la bomba, una dinàmica ideal per desenvolupar la seva psicomotricitat. Segur que s'ho passaran genial!


Barça 89 - UCAM Múrcia 84\nSegon partit de pretemporada i segona victòria dels homes dirigits per Sarunas Jasikevicius. I com en el partit del passat dimecres, no ha estat fins al darrer capítol quan els blaugranes s'han endut el partit. Amb menys protagonisme dels joves, l'equip blaugrana ha anat superant obstacles a mesura que el partit avançava. El tècnic dels murcians, un vell conegut, Sito Alonso, anava traient i posant a l'equip a la seva estrella Frankamp, tirador excepcional, que ha portat pel camí de l'amargura a la defensa dels de Saras, fins que entre la pressió defensiva, el cansament i la necessitat imperiosa d'anotar l'han fet fallar, moment que han aprofitat els barcelonistes per posar-se al davant al lluminós i amb paciència i seguretat tramitar els minuts finals amb la suficient solvència per endur-se'n la victòria. El matx, començava com el del dimecres. Primer llançament, primer triple i primera cistella per als avui locals. Aquest cop el que transformava el tir era Rolands Smits. Mol aviat responien els avui grocs, amb un parcial 0-9 que descol·locava als blaugranes que anaven de corcoll, un cop més, davant un equip que feia del tir exterior la seva principal font d'anotació. La composició del planter murcià propiciava aquest decantament del seu joc pel tir llunyà. De fet l'únic referent interior era Augusto Cèsar Lima que tot i tenir davant seu, en els primers minuts de joc, a Artem Pustovyi no treia profit a la pintura blaugrana. Un cop més, el problema dels de Jasikevicius era el rebot defensiu que permetia segones opcions als d'Alonso. Tot i els evidents problemes que les captures en atac dels murcians provocaven, l'encert de Brandon Davies i de nou Smits amb un triple, ajudats per un tir lliure per Thomas Heurtel, per una tècnica als murcians i els dos que transforma Víctor Claver són suficients per empatar el matx a 11. Tot i un canvi massiu per part blaugrana el partit continuarà amb avantatge murcià gràcies a un parell de jugades de tres punts. Els tres tirs lliures que anota el seu jugador franquícia, Conner Frankamp, i un triple de l'especialista David Di Leo, donen de nou avantatge als d'Alonso, 11-17. El rebot defensiu blaugrana continua sent un martiri tot i el primer triple anotat per Nick Calathes. Després de dos tirs lliures transformats per Davies, un altre triple de Di Leo fa arribar ara el marge murcià als 7 punts, 16-23. El fet d'anar a remolc dels rivals serà una constant pels d'en Saras gairebé els 40 minuts de joc. Com també serà una constant la recuperació blaugrana, com si estiguessin fent la goma. Un tir lliure de Davies, una jugada al pal baix de Mirotic i un parell de tirs lliures de Leandro Bolmaro permeten als blaugranes tornar a apropar-se fins a acabar amb un punt de desavantatge al finalitzar el primer capítol, 24-25.\nA l'inici del segon període, el Barça es torna a posar al davant, cosa que no passava des del 3-0 inicial. Ara és gràcies a una cistella de Bolmaro. L'alegria durarà poc perquè els blaugranes entren en una espiral de descontrol en un anar i venir sense sentit acabant amb triples mal seleccionats que permeten als d'Alonso tornar a avançar-se, 26-31. Després d'aquesta nova sotragada, apareixerà Pierre Oriola qui posarà una mica de seny. Una cistella al pal baix i una entrada sota el cèrcol en el qual treu tir addicional permetran primer empatar a 31 i posteriorment posar-se al davant després d'un contraatac de Sergi Martínez, 33-31. Però de nou, el marge no s'acaba de consolidar perquè els murcians reaccionen amb un parcial 0-5, obligant el tècnic lituà a demanar temps mort. Smits amb rebot ofensiu inclòs redueix el marge rival a un punt, 35-36. Amb Calathes de nou a pista, els de Saras es tornen a avançar després de dues cistelles de Claver, la segona triple, 40-38. Però malgrat això, el partit torna a canviar de signe al fallar Smits un intent triple mentre que el que prova Peter Jok, acaba entrant pel 40-41 amb el que s'arriba al descans.\nL'inici de la segona meitat serà desastrós pel Barça. S'ajunten tots els entrebancs possibles. Mirotic fallarà un parell de triples, el rebot defensiu es pot considerar patètic i els rivals continuen encertant des de l'exterior. Un triple i tres tirs lliures de Di Leo són la part fonamental d'un parcial 0-10 que obliga a Saras a demanar temps mort. Tot i la pausa demanada pel tècnic lituà, els seus homes no poden amb l'agressiva defensa dels avui grocs que no permeten cistelles fàcils. De fet, els blaugranes hauran de sobreviure a base de tirs lliures, com els que anota primer Mirotic i després Oriola. Mentre Di Leo torna a mostrar la seva capacitat en el tir molt exterior, 44-54. Davant l'embranzida murciana, serà Smits qui ara transformi dos tirs lliures, mentre que Darryl Strawberry, anotant un nou triple fa arribar el marge del seu equip de nou als 11 punts, 46-57. Per incrementar els problemes que pateixen els blaugranes, ara Adam Hanga només anota un tir lliure, abans que Davies en transformi els dos que prova, però de nou el malson murcià arriba en forma de triple de Di Leo, mantenint els 11 amunt, 49-60. Pe sort millora un pèl la defensa blaugrana i això permet que Davies amb una esmaixada, per cert la primera cistella en joc dels de Saras en els 7 minuts que portem de tercer període, precedeix a una altra cistella del de Philadelphia pel 53-60. Anoten els murcians, però un tir lliure de Calathes i dos de Davies tornen a deixar en 6 punts el marge rival, 56-60. Després d'una bona defensa, arriba una cistella de Thomas Heurtel que rebaixa a 4 el marge murcià, però de nou apareix Frankamp qui transforma un altre triple pel 58-65 amb el que els dos equips afronten el darrer període del matx.\nEl marge dels murcians es reduirà ràpidament gràcies a la cistella i addicional que transforma Mirotic i al triple que el jove Badio Brancou converteix per deixar les coses a un sol punt, 64-65. Sito Alonso que comença a remugar a la seva banqueta, treu a pista de nou a Frankamp qui anota un triple. De nou els blaugranes pateixen en el tir de tres. Les errades de Brancou, Oriola i Heurtel, permeten als murcians tornar a obrir forat a l'electrònic, 63-70. Saras decideix la tornada a pista de Calathes, mentre que qui s'asseu a la banqueta per no tornar a pista serà Mirotic. El de Casselberry, anotarà un contraatac. Serà el tret de sortida de la recuperació blaugrana. Anoten un tir lliure els murcians mentre que l'ex de Panathinaikos transforma el seu segon triple en el partit pel 69-71. A 5.12, un triple blaugrana, ara d'Heurtel, posa al Barça al capdavant en el marcador, 72-71. Immediatament, Alonso que comença a parlar sol a la banqueta talla el partit amb un temps mort. El que l'inquiet Alonso no pot solucionar és l'augment de la intensitat defensiva dels blaugranes. Tot i aquesta millora defensiva, un rebot recuperat en atac pels murcians permet que Frankamp torni a avançar als seus amb un triple, 72-74. Una cistella de Smits empata el matx a 74, abans que els de Sito Alonso anotin un parell de cistelles, la segona després d'un nou rebot ofensiu, 76-80. Un tir lliure de Davies precedeix a una jugada rival que acaba amb rebot ofensiu però el triple que fallen permet a Calathes anotar cistella i addicional per l'empat a 80. Un tap majestuós d'Hanga sobre Frankamp és el precedent a un triple d'Heurtel que a 1.26 per la fi dóna tres punts de marge als blaugranes, 83-80. El Barça no tornarà a anar per sota al marcador. Lima de tir lliure redueix el marge blaugrana a un sol punt, tot just abans que el tercer triple de la nit de Calathes, augmenti el marge blaugrana fent-lo arribar sls 4 punts, 86-82, màxim avantatge fins al moment dels de Jasikevicius. Després d'una cistella rival, Saras demana temps mort. L'atac dels seus homes acabarà amb dos tirs lliures per Hanga. L'hongarès volador en fallarà el segon a manca de 19 segons per la fi, 83-84. Els d'Alonso acaben el seu atac amb un triple de Di Leo que troba el ferro. La captura, aquesta si serà per Davies qui a terra rep falta personal. El tirs lliures seran transformats pel pivot blaugrana fent arribar el marcador al definitiu 89-84 que és el màxim avantatge dels de Saras en els 40 minuts. No queda temps per res i els de l'inquiet Alonso no tenen altra opció que admetre esportivament la derrota.


Passos de vianants elevats i rètols lumínics de velocitat per frenar els cotxes al nou vial lauredià - Altaveu el diari digital d'Andorra\nMobilitat estudia poder convertir els dos carrils del túnel de la Tàpia de sentit descendent en moments puntuals però això requereix tot un seguit d’ajustaments\n25/08/2020 (13:54 CET)\nUn pas de vianants al nou vial lauredià. Toni Solanelles\nEl ministeri d’Ordenament Territorial, amb el departament de Mobilitat com a abanderat, està fermament decidit a posar els mitjans necessaris per reduir la velocitat en alguns trams viaris de Sant Julià i, especialment, en el nou vial que s’ha obert des de fa uns mesos a partir del carrer Isidre Valls. Sobre la taula hi ha la possibilitat d’elevar els passos de vianants per obligar els vehicles a frenar alhora que es col·locaran molt probablement indicadors semafòrics que mostraran la velocitat a la qual va cada cotxe quan passi per la zona.\nEl ministre d’Ordenament Territorial, Jordi Torres, ha explicat que “posarem els mitjans” necessaris per tal que els conductors tinguin clar que malgrat la bona qualitat de la via, s’està en un tram urbà i cal ajustar la velocitat a aquesta circumstància. “No ha de ser una via de circulació ràpida”, ha indicat el titular ministerial en relació amb el nou tram de via lauredià, que té els dos sentits de circulació de baixada. En tot cas, les mesures s’han d’acabar de concretar i s’adoptaran les mesures allí on els tècnic de Mobilitat ho considerin més oportú.\nTant Torres com el cònsol lauredià, Josep Majoral, han estat qüestionats sobre la possibilitat de completar el vial tal i com fa anys s’havia plantejat. “La fase 2 del túnel de la Tàpia funcionaria molt bé, però estem en una època de restriccions pressupostàries i hem de tenir inventiva”, ha dit el ministre deixant clar que no hi ha ara per ara cap opció d’allargar el vial fins a la zona fronterera, com era l’opció inicial. Una altra cosa és estudiar la reversibilitat esporàdica d’alguns dels carrils actuals.\n“El turisme malauradament ha baixat molt i ara no hi ha queixa” en relació a cues i retencions, admet el cònsol de Sant Julià\nMajoral ha lamentat que per culpa del coronavirus no es pogués realitzar la prova pilot que es preveia. El mandatari lauredià ha reconegut que amb la crisi sanitària “el turisme malauradament ha baixat molt i ara no hi ha queixa” en relació a eventuals cues i retencions. El cònsol ha advocat perquè aviat es puguin recuperar els nivells d’entrades de vehicles d’altres períodes, senyal d’una evolució positiva de la pandèmia sanitària i econòmica, i llavors es pugui fer “la prova pilot de carrils reversibles abans de poder reclamar o no”.\nEl titular d’Ordenament ha explicat que una de les qüestions que es planteja, per exemple, és convertir els dos trams del túnel de la Tàpia en descendents en moments puntuals. És a dir, aplicar-hi en aquest indret, la reversibilitat exposada. Però això obliga a fer tot un seguit d’ajustaments que s’han d’acabar de perfilar i detallar si finalment es posen en marxa.


Mitjans de tot el món es fan ressò de la moció de la CUP - Els regidors de Berga, persones non grates en un alberg per a pelegrins del camí de Santiago a Castrojeriz\nNotícia a la televisió russa 'RT'\nNotícia al The Washington Post\nBerga està donant la volta al món. La proposta de la CUP de declarar el rei Juan Carlos persona non grata a la capital del Berguedà ha sorprès tothom. Es tracta d'una moció sense precedents que arriba després que el monarca fos enxampat, en trencar-se el maluc, caçant elefants a Botswana. La moció creada per la formació rupturista va ser aprovada amb les abstencions de CiU -que té majoria absoluta a Berga- i el PSC i el vot en contra de l'únic regidor del PP.\nTot i ser aprovada després de la polèmica de la caça d'elefants, la moció remarca el "caràcter gens democràtic d'una monarquia disposada per Francisco Franco per tal de mantenir les conquestes del cop d'estat, els tres anys guerra i els quaranta de dictadura que va encapçalar". A més, amb l'aprovació de la moció l'Ajuntament es va comprometre a revocar l'acord del 17 de juliol del 1962 pel qual s'atorgava a Franco la Medalla d'Or de la Ciutat i el títol de fill adoptiu de la ciutat. Tot i això, aquest fet ha passat a un segon pla pels mitjans, que s'han centrat bàsicament amb el rebuig al rei espanyol.\nÉs el cas del The Washington Post. Aquest diari ha demanat què opina la casa reial espanyola del rebuig de la ciutat de Berga però no ha obtingut resposta. "La casa reial va declinar dissabte comentar la decisió de Berga", diu.\nEls regidors de Berga, persones non grates en un alberg per a pelegrins del camí de Santiago a Castrojeriz\nLa decisió del ple municipal de Berga comença a patir les primeres represàlies. Segons ha pogut saber Llibertat.cat, els regidors de la CUP han rebut un correu electrònic de l'alberg de pelegrins Casa Nostra de Castrojeriz (Burgos) en què els comunica que són persones non grates a la població.\nReproduïm el missatge en català:\n«Bona tarda, Simplement informar-lo que ha estat vostè declarada persona non grata a l'alberg de peregrins Casa Nostra de Castrojeriz. Si us plau si alguna vegada fa vostè el Camí de Santiago, no vingui a pernoctar al nostre alberg. Gràcies».\nRecull de mitjans internacionals que s'han fet ressò de la moció de Berga:


El quadern robat: El Sr.K., les trufes i la independència de Zurich\nPublicat per Anna Belsa a 16:55\nMarta Teixidó 25 de març de 2013, a les 19:55\nTrobo molt notable que parlis dels clients de la galeria, dels seus gustos i dels seus tarannàs. És una forma de donar a conèixer la diversitat de persones que visiten una sala d'art, i per què s'interessen pel mateix, que adquireixen, com es comporten, etc. Evidentment, tal com has fet en aquest interessantíssim relat, no cal dir noms, simplement explicar situacions. Tothom parla dels pintors, però hi dels clients que compren art? No ha de ser curiós també que els guia a fer-ho?\nM ‘agradat molt saber que el Sr. K. és un client que compra l'art que li frapa, que se sent identificat o que li complau d'alguna manera; és a dir que el fa sentir i emocionar-se, sense que s'hagin de seguir els dictats -perfecte la paraula - d'entesos (?) amb interessos sempre molt particulars. Soc partidària d’aquest criteri. Un a vegades es pot gastar una fortuna per una peça, perquè senzillament l’ha escoltada; l’art parla, el BON ART, parla i ho fa amb força, però s’ha de saber escoltar, no tan sols mirar.\nAmb aquesta història ens demostres lo poc que coneixem el nostre entorn, immediat o llunyà. Qui ho hauria dit dels Suïssos de Zurich!!!. La Suïssa, fabricant de xocolates i de rellotges de cucut. El paradís financer i paisatge pintoresc per antonomàsia!!!. Resulta que s’independitzarien dels altres Cantons!!! En l’era d’Internet, desconeixem que pensa el veí del costat.\nEspero que frueixis de les trufes - Per a mi són la delicatessen de la pastisseria. I aquestes fan una pinta. I les que descrius de xampany!!!. Renoi, se’m fa la boca aigua. La xocolata és la meva perdició, el meu pecat venial. Afegiria que les trufes són quasi lo sublim i l'excels de tot el món dels dolços.\nQuè passis una bona Setmana Santa, i millor Pasqua!!!


L'ànima del vi a Nulles\nLa gran experiència sensorial\nExperiències, vins & cava des de 1917\nEssència mediterrània en una terra privilegiada\nDescobreix els nostres vins i caves Adernats\nVisita'ns i viu singulars activitats d'enoturisme\nDel celler a casa amb un sol clic\n- Passejada entre vinyes octogenàries i marges de pedra seca 'Patrimoni de la Humanitat'. Descobreix un paisatge privilegiat a “l’última Plana de Secà de Catalunya”. Un recorregut amès i didàctic...\nDESCOBREIX ELS SECRETS DEL MÓN DEL VI AMB UN COMPLERT MARIDATGE- Pausadament, descobrirem les riqueses de Nulles amb una visita a la vinya amb una copa de cava. Copa en...\nDescobreix la història centenària de la Catedral del Vi de Nulles, joia modernista de 1917 on s'elaboren els vins i caves Adernats. Recorre passadissos plens d'història entre tines d'obra centenàries...\nDe la terra que trepitjaven cada dia, aixecaren la Catedral del Vi de Nulles.\nJoia modernista de 1917


lo carrer del riu: Els Països Catalans són els més endeutats de l'Estat\nes que som mags dels bons !!!\namb el que es deuen i el que devem\ntarariiiiii !!! Carlos V entra a Madriiiiiiiii !!!!!!\n22 de setembre de 2008, a les 21:11\nNo cal capficar-s'hi. Només són dades !!*!!\nDemà serà més gros quan ens acusin de tenir la butxaca foradada.


El CRARC, l'Escola MESTRAL, La Facultat de Biologia i La Facultat de Medicina de la Universitat de Barcelona col·laboren en un estudi d'osteocronologia en tortugues mediterrànies\nL’estudi d’osteocronologia de les restes d’una tortuga mediterrània, que el CRARC va proposar al biòleg i professor de l’Escola Mestral de Sant Feliu de Llobregat Josep Marí com a part d’un treball de recerca, ha tingut els primers resultats.\nAquest centre educatiu manté una estreta relació amb el CRARC des de l’any 2003, moment en que l’Ecola Mestral va entrar a formar part de la xarxa d’instal·lacions col·laboradores del Departament de Medi Ambient i Habitatge per a la cria de la tortuga mediterrània (Testudo hermanni hermanni). La finalitat d’aquestes instal.lacions, les quals són controlades i coordinades pel CRARC, és aportar les cries obtingudes als projectes de conservació de la tortuga mediterrània actualment en marxa a Catalunya.\nL’estudi que ha estat desenvolupat per David Bretones (alumne de 2er de batxillerat) amb la tutoria de Josep Marí, ha tingut com a objectiu determinar l’edat d’una tortuga mediterrània mitjançat l’anàlisi osteocronòlogic (determinació de l’edat mitjançant l’estudi de restes òssies) d’un fèmur d’aquesta. Aquest tipus d’estudi ja s’havia portat a terme anteriorment en tortugues mediterrànies, però mai amb exemplars d’avançada edat. Les bibliografies existents fins ara, documentaven treballs de datació de tortugues de com a màxim 20 anys de vida. El CRARC va proposar com a repte, esbrinar el més exactament possible l’edat d’una tortuga mediterrània que va morir a la instal·lació col·laboradora l’any 2008. L’anàlisi morfomètric (forma i mida) així com el desgast de la closca i l’aparença general de l’animal en qüestió, havien fet preveure els tècnics del CRARC que la tortuga depassava els 70 any en un treball de recerca anterior fet a l’Escola.\nTalls del fèmur de la tortuga mediterrània observats al microscopi òptic, on s'hi poden veure els anells de creixement.\nL’estudi osteocronògic de les tortugues és el sistema més fiable i exacte que s’ha descrit fins ara per a determinar la seva edat. Per a desenvolupar el treball es van ultrapassar els mitjans tècnics de l’escola. Així doncs, en primera instància es va consultar al Dr. Salvador Carranza (investigador del Consell Superior d’Investigacions Científiques CSIC), que va suggerir a l’Escola demanar la col.laboració de la Facultat de Biologia de la Universitat de Barcelona (Biologia Animal, Biologia Cel·lular i Ecologia) i la Unitat d’Anatomia i Embriologia Humana (Campus de Bellvitge) de la Facultat de Medicina de la Universitat de Barcelona. Sense la col.laboració i experiència de les Doctores Durfort, Manzanares i Gutièrrez, no s’hauria pogut assolir l’objectiu inicial.\nCom podreu comprovar en el pòster resum .pdf del treball de recerca elaborat pel David, sembla ser que amb les dades obtingudes fins ara, l'exemplar suposadament tindria una edat compresa entre els 73 i 78 anys.\nDes del CRARC considerem que els resultats i el desenvolupament dels mètodes de datació són un punt de partida del que pot ser una continuació i anàlisi en profunditat de tot el material i experiència obtinguda. El futur de la investigació passa per publicar els resultats del treball.\nUn cop més es demostra que els llaços de col.laboració entre institucions de diferents àmbits docents i científics que treballin per un mateix interès, dóna bons resultats.\nMés informació sobre el "pati de les tortugues" de l'Escola Mestral a:(http://www.escolamestral.net/mestral/secciones.php?menu=94&sec=101&subsec=114)


Casa Rural El Molino de Alocén Alocen Espanya - Ofertes d'hotels amb els MILLORS DESCOMPTES EN LÍNIA\nFuente Arriba, 9, Alocen, Alocen, Espanya, 19133 - Veure al mapa\nMés informació sobre Casa Rural El Molino de Alocén\nTant si es tracta d'un viatge de plaer com si és de negocis, Casa Rural El Molino de Alocén és una elecció d'allotjament magnífica quan visiten Alocen. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Casa Rural El Molino de Alocén asseguren una estada plaentera als seus clients. Les carecterístiques més important de l'hotel inclouen instal.lacions de barbacoa, visites turístiques, àrea de TV/saló compartit, cuina compartida.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb calefacció, balcó/terrassa, aparell de televisió LCD/pantalla de plasma, reproductor de DVD/CD, nevera a cada habitació. Les instal.lacions d'oci de l'hotel, que inclouen pesca, parc infantil, pistes de tennis, jardí, esports d'aigua (no motoritzats) estan dissenyades per escapar i relaxar-se. Casa Rural El Molino de Alocén és una elecció inteligents per a viatgers a Alocen, i ofereix una estada relaxant i sense molèsties.\nAllotjaments a Alocen


Una ullada a NetSpot WiFi Analyzer per a Android - Google Android\nUna ullada a NetSpot WiFi Analyzer per a Android\nNetspot WiFi Analyzer per a Android és una nova aplicació de xarxa gratuïta per enquestar xarxes sense fils que es recullen pel dispositiu Android. L’aplicació està feta per la mateixa empresa que ha llançat Netspot per a Windows , un sofisticat programa d'escriptori per enquestar xarxes sense fils.\nL’aplicació d’Android no és tan rica en funcions com el seu homòleg de Windows; no té la possibilitat de crear un mapa de recepció sense fils i no té una mica de la informació avançada que mostra el programa de Windows.\nL’aplicació Android mostra totes les xarxes sense fils que el dispositiu recull quan l’executeu. Cada xarxa es mostra amb el seu nom, intensitat del senyal i alguna altra informació, com ara el canal utilitzat. Les xarxes es poden ordenar per nom i no per intensitat del senyal amb un toc al botó de configuració.\nNetSpot utilitza codificació de colors per indicar la força de les xarxes; el verd fosc és fantàstic, mentre que el vermell fosc no tant.\nUn toc a qualsevol xarxa canvia a la pestanya de comparació (també es pot passar a l’esquerra) que posa de manifest el rendiment amb el pas del temps. De manera predeterminada, es seleccionen diverses xarxes i és possible que vulgueu amagar xarxes que no voleu supervisar per millorar la llegibilitat del gràfic.\nUn altre clic desplegable a l'esquerra mostra una visió general dels canals (2,4 GHz i 5 GHz es mostren en pestanyes separades) que utilitzen totes les xarxes sense fils descobertes; aquesta visualització mostra si diverses xarxes sense fils utilitzen el mateix canal. Si la recepció sense fils és feble, potser val la pena intentar passar a un altre canal que no utilitza altres xarxes sense fils o xarxes més febles per millorar el rendiment de les operacions.\nNetSpot presenta un botó de filtre a la part superior que podeu activar per ocultar les xarxes de la llista. Es proporcionen filtres per ocultar xarxes amb senyals més febles, certs protocols de seguretat o bandes; útil per reduir el soroll, sobretot si el dispositiu Android va agafar moltes xarxes.\nL’aplicació de xarxa escaneja i monitoritza les xarxes quan està oberta de manera predeterminada. S’inicia un toc al botó d’exploració i s’atura la supervisió.\nNetSpot és una aplicació útil per a Android per trobar xarxes sense fils amb el millor rendiment i solucionar problemes de connectivitat. L’aplicació és nua quan la compareu amb la versió de Windows o amb altres aplicacions Android com, per exemple Fritz! App Wlan que ofereixen més funcionalitat i també són gratuïts.


Japó – Promoviatges\nDes de 5.875€\nJapó és molt més que sushi i tecnologia. La modernitat i la tradició és donen la mà d’una forma singular en una societat amable i acollidora. Descobreix els paisatges de pel·lícules com Memòries d’una Geisha o l’últim Samurai ; viu l’experiència de banyar-te en un onsen, el bany termal tradicional japonès; passeja’t per un bosc de bambú i gaudeix de la rica gastronomia japonesa. Aquest viatge t’encantarà!\nPresentació als taulells de facturació de Lufthansa de la T1 de l’aeroport de Barcelona a les 06.00 hores per sortir en el vol LH1817 a les 07.55 hores en destinació Osaka (via Munich). Nit a l’avió.\nArribada prevista a les 07.20 hores a Kansai. Trasllat a la ciutat d’Osaka. Visitarem el seu castell del segle XVI, icona del poder i de la història de la ciutat. Aquest edifici es troba al bell mig d’un gran parc de 6 hectàrees de terreny. A continuació podrem gaudir d’unes vistes espectaculars des de l’Observatori Harukas 300 . Dinar en un restaurant. A la tarda ens dirigirem a la ciutat de Kyoto. Arribada a l’hotel Kyoto Century o similar. Sopar i allotjament a l’hotel.\nEsmorzar a l’hotel. Aquest dia visitarem la ciutat de Kyoto, on podrem conèixer el temple de Kiyomizu, el temple de Kinkakuji, també conegut com el pavelló daurat, i el castell de Nijo. Dinar en un restaurant. A la tarda continuarem la nostra visita amb el Santuari Sintoista d’Heian, amb el seu bell jardí interior, i el barri de Gion. Sopar en un restaurant. Trasllat i allotjament a l’hotel.\nEsmorzar a l’hotel. A primera hora del matí ens traslladarem a Nara, on visitarem el temple Todaiji amb el seu enorme Buda, el parc dels cérvols sagrats i el Santuari Sintoista de Kasuga. Dinar en un restaurant. A la tarda retorn a Kyoto per visitar el Santuari Sintoista de Fushimi Inari. Sopar en un restaurant. Trasllat i allotjament a l’hotel.\nEsmorzar a l’hotel. Visita opcional a Hiroshima i Miyajima: Aquest dia ens desplaçarem amb el «tren bala» fins a Hiroshima, on coneixerem el Parc Commemoratiu de la Pau, el seu museu i la Cúpula de la Bomba Atòmica. Dinar en un restaurant local. A la tarda ens desplaçarem amb ferri fins a l’illa de Miyajima, on podrem visitar el Santuari Sintoista d’Itsukushima. Important: la porta Tori d’aquest santuari famosa per la seva ubicació al mar està aquest any 2022 en restauració. Retorn a Kyoto amb el «tren bala». Els viatgers que no facin aquesta excursió opcional, disposaran del dia lliure a Kyoto. Dinar no inclòs. A l’hora convinguda trasllat a l’hotel. Sopar i allotjament a l’hotel.\nLes maletes es traslladaran directament a l’hotel de Takayama. Els viatgers hauran de preparar equipatge de mà per una nit, ja que a Kanazawa no disposaran dels seus equipatges.\nEsmorzar a l’hotel. Al matí ens traslladarem a l’estació de Kyoto per sortir cap a Kanazawa amb el tren exprés de JR «Thunderbird». Arribada a Kanazawa per visitar les principals atraccions de la ciutat d’entre les quals podem destacar el Jardí Kenrokuen. Dinar en un restaurant. A la tarda continuarem la nostra visita amb l’antiga residència de Samurais de la família Nomura i el barri de Higashichayagai, el barri antic de la ciutat. Sopar en un restaurant. Trasllat i allotjament a l’hotel Kanazawa Tokyu o similar.\nEsmorzar a l’hotel. A primera hora del matí sortirem en direcció Shirakawago, poble declarat Patrimoni de la Humanitat per la UNESCO i on visitarem una de les cases tradicionals de Gassho-zukuri. Dinar en un restaurant. Més tard, ens desplaçarem fins a Takayama per conèixer el Yatai Kaikan, la sala d’Exposicions de les Carrosses Festives i el carrer Kami-sannomachi, que sembla sortit de l’època medieval, època de samurais. Trasllat al Takayama Green Hotel 4* o similar. Sopar i allotjament a l’hotel.\nLes maletes es traslladaran directament a l’hotel de Tokio. Els viatgers hauran de preparar equipatge de mà per una nit, ja que a Hakone no disposaran dels seus equipatges.\nEsmorzar a l’hotel. Al matí sortirem en direcció a Tsumago, on passejarem per l’antiga hostatgeria dels Samurais «Waki Honjin». Dinar al restaurant Magomeya o similar. Trasllat a l’estació de Nagoya per agafar el “tren bala” de JR «Hikari» cap Odawara. Arribada a Hakone, i trasllat a l’Hakone Yunohana Prince Hotel o similar, on podrem gaudir de les «onsen» o aigües termals. Sopar i allotjament a l’hotel.\nEsmorzar a l’hotel. Començarem el dia amb una visita del Parc Nacional de Hakone. A través d’un petit creuer podrem descobrir el Llac Ashi i amb un telefèric pujarem a la Muntanya Komagatake, des d’allà , si el temps ho permet veurem el Mont Fuji. Dinar en un restaurant. A la tarda ens desplaçarem fins a Tokio per carretera. Arribada al Hotel Grand Nikko Tokyo Daiba o similar. Sopar en un restaurant i allotjament a l’hotel.\nEsmorzar a l’hotel. Al matí visitarem la ciutat de Tokio. Podrem conèixer l’exterior del mercat de Tsukiji, el Temple Asakusa Kannon i el Barri Akihabara, una important zona comercial de la ciutat. Dinar en un restaurant. A la tarda continuarem la nostra visita per Tokio, coneixerem el Barri Daiba i la Torre de Tokio. A l’hora convinguda trasllat a l’hotel. Sopar en un restaurant i allotjament a l’hotel.\nEsmorzar a l’hotel. Aquest dia ens traslladarem a Nikko, zona de santuaris i temples. Aquesta àrea comprèn el Santuari Sintoista de Toshogu, els diferents temples, la pagoda de 5 plantes i els Toriis o portes d’entrada als santuaris. Gràcies a la seva bellesa i riquesa històrica, aquesta ha sigut declarada Patrimoni Mundial de la Humanitat per la UNESCO. Dinar. A la tarda, tornarem a Tokio i disposarem de temps lliure per gaudir de la ciutat. A l’hora convinguda trasllat a l’hotel. Sopar en un restaurant i allotjament a l’hotel.\nEsmorzar a l’hotel. Avui seguirem amb la visita de Tokio per conèixer el Santuari de Meiji, la plaça del Palau Imperial i el barri de Ginza, la “Cinquena Avinguda” de Tokio. Dinar en un restaurant. A la tarda, la nostra ruta ens portarà a l’Avinguda Omotesando. A l’hora convinguda, trasllat a l’hotel. Sopar en un restaurant i allotjament a l’hotel.\nEsmorzar a l’hotel. A l’hora convinguda, trasllat a l’aeroport de Tokyo per sortir en el vol LH715 en direcció Barcelona (via Munich) a les 12.45 hores. Arribada prevista a la T1 de l’Aeroport de Barcelona a les 21.55 hores. Recollida d’equipatges i fi dels nostres serveis.\nExtres de caràcter personal, propines i impost sortida Japó\n+480€ taxes aèries\nSuplement habitació individual +1.260€.\nOpcional excursió a Hiroshima +385€.\nPassaport amb vigència 6 mesos. El nom i cognoms de la reserva han de coincidir amb els del passaport.\nRequisits sanitaris a reconfirmar en el moment de la reobertura de les fronteres.


Es constitueix l'Associació de voluntaris i voluntàries de protecció civil de Rubí - Ajuntament de Rubí\nEs constitueix l'Associació de voluntaris i voluntàries de protecció civil de Rubí\nEs constitueix l'Associació de voluntaris i voluntàries de protecció civil de Rubí S’ha constituït la nova associació de voluntaris i voluntàries de protecció Civil de Rubí amb 8 membres fundadors, als que cal sumar l’alcaldessa de Rubí, Carme García, que assumeix la Presidència de l’entitat, i el regidor de Seguretat i Mobilitat, Josep Serra, que actuarà en delegació seva. https://www.rubi.cat/ca/ajuntament/comunicacio/sala-de-premsa/notes/es-constitueix-lassociacio-de-voluntaris-i https://www.rubi.cat/@@site-logo/ajuntament-de-rubi.svg\nS’ha constituït la nova associació de voluntaris i voluntàries de protecció Civil de Rubí amb 8 membres fundadors, als que cal sumar l’alcaldessa de Rubí, Carme García, que assumeix la Presidència de l’entitat, i el regidor de Seguretat i Mobilitat, Josep Serra, que actuarà en delegació seva.\nDos dels 8 voluntaris fundadors de l’associació ja han fet tasques similars en altres municipis i, com a veterans, no caldrà que facin el curs preparatori que hauran de passar els membres restants, per convertir-se en voluntaris de ple dret. Fins aleshores seran voluntaris aspirants. Aquest curs servirà perquè coneguin quin és el rol d’un voluntari de protecció civil i en què consisteixen les tasques de suport en les que participaran.\nLa primera de les activitats que comptarà amb aquests voluntaris i voluntàries serà la Cavalcada de Reis on faran tasques de suport per garantir el correcte desenvolupament de la programació.\nA banda, de la seva col•laboració activa en grans esdeveniments de ciutat com la Cavalcada, Carnaval o la Festa Major, aquests voluntaris actuaran com equip de primera intervenció en situacions d’emergència i faran tasques preventives de suport.\nL’alcaldessa ha explicat que amb la constitució d’aquesta associació “donem sortida a una demanda ciutadana de persones que havien manifestat la seva voluntat de col•laborar de forma altruista en la ciutat fent serveis propis de protecció civil”.\nEls estatuts de l’Associació obren la porta a qualsevol persona major d’edat (i menor de 70 anys) de Catalunya interessada en els objectius de l’entitat, residents preferentment a Rubí i que superi les proves d’aptitud psicofísica i de coneixement que l’associació determinarà.\nAquestes persones tindran suport de la policia local de Rubí i del servei de Protecció Civil.\nEn l’acte de constitució d’aquesta tarda, a banda de designar l’Alcaldessa i el regidor Serra com a presidenta i persona delegada, també s’han nomenat el secretari, la tresorera i el cap operatiu de l’associació (que serà la persona referent per la distribució de les tasques assignades, als diferents membres de l’entitat). La persona que ocuparà aquest lloc és José Luís Cuadrado, un rubinenc que ja té experiència prèvia en voluntariat de protecció civil.


La CUP estrena 'Ara comença el Mambo', la pel·lícula per promocionar el referèndum\nDesprés del vídeo «Anaven lents perquè anaven lluny» arriba el segon curtmetratge de la CUP\n08/09/2017 09:47 | Actualitzat a 08/09/2017 10:57\nLa CUP ha recuperat la furgoneta del procés, que ja va fer servir per a un vídeo electoral el 2015, en un segon 'curtmetratge', on llança el vehicle per un barranc, en una al·legoria de la fi d'aquesta fase un cop s'han aprovat les lleis del referèndum i de transitorietat. La furgoneta és empesa costa amunt per una vintena de persones, entre elles els exdiputats David Fernández i Quim Arrufat i la diputada Gabriela Serra. Un cop el vehicle s'estimba, Anna Gabriel proclama «Ara comença el mambo!» i tot seguit el regidor de la CUP a Vic Joan Coma trenca i bat un ou,, en una al·lusió a la frase que va dir en un ple i que el va dur a l'Audiència Nacional per un presumpte delicte d'incitació a la sedició.\nEl vídeo acaba amb desenes de persones ballant un mambo i amb diverses frases que fan referència al procés polític per arribar fins a l'aprovació de les lleis de desconnexió. Entre altres cites s'hi pot llegir «Caminante no hay camino» d'Antonio Machado o «El procés és el càstig» de Frank Kafka. En el vídeo electoral del 2015 de la CUP exdiputats com David Fernández o Quim Arrufat i alguns dels membres de la llista al 27-S com Antonio Baños o Anna Gabriel s'interpretaven a ells mateixos en una mena de 'road movie' en què l'avaria de la vella furgoneta representava les dificultats per tirar endavant el procés sobiranista.\nEl clip no ha tardat a fer-se viral a les xarxes socials, i ha acumulat en tan sols unes hores molts comentaris,'retwits' i desenes de 'm'agrada'. Mentre alguns els felicitaven per la originalitat del curt, alguns altres lamentaven que la famosa furgoneta hagi acabat destrossada.


Sis famílies del bloc Salt aconsegueixen contractes de lloguer social per cinc anys - Diari de Girona\nSis famílies del bloc Salt aconsegueixen contractes de lloguer social per cinc anys\nLa PAH Girona-Salt reclamarà als jutjats que anul·lin tots aquells desnonaments en què el banc s'ha venut el deute\nacn | girona 09.09.2015 | 13:39\nSis famílies que vivien als pisos ocupats del bloc Salt han aconseguit contractes de lloguer social per cinc anys. La portaveu de la PAH Girona-Salt, Marta Afuera, explica que moltes tenen entre tres i quatre fills i que han aconseguit un nou sostre a través de la mediació feta amb l'Ajuntament i la Generalitat. Als pisos que han deixat, però, ja hi viuen altres famílies que es trobaven en situació d'emergència habitacional, la majoria pendents d'una execució hipotecària. Precisament la PAH ha anunciat avui que revisarà tots els desnonaments que els arribin i que, emparant-se en una recent resolució judicial, reclamarà que s'anul·lin totes les execucions on es demostri que el banc s'ha venut el deute.\nSegons ha explicat la portaveu de la PAH Girona-Salt, Marta Afuera, sis d'aquestes famílies han aconseguit un nou sostre al mateix municipi. La majoria d'elles tenen entre tres i quatre fills i, a través de la mediació feta amb l'Ajuntament de Salt i Habitatge de la Generalitat, han signat un contracte de lloguer social per a cinc anys.\n"Inicialment se'ls oferia una cessió d'ús per a dos anys, però vam aconseguir millorar-ne les condicions", ha indicat Afuera. La portaveu de la PAH Girona-Salt, però, sí que ha lamentat que algunes de les famílies van rebre "pressions" perquè signessin els contractes, dient-los que, si no ho feien, se'ls retiraria la Pirmi. La plataforma ja ho ha fet saber a l'Ajuntament, amb qui asseguren que els tractes ara són "fluids i normalitzats" després de l'entrada del nou equip de govern, i ha demanat que s'investigui.\nA més d'aquestes sis famílies, n'hi ha hagut dues més que han marxat del bloc. En aquest cas, però, no ho han fet perquè tinguessin un contracte de lloguer, sinó perquè els pares han decidit anar-se'n a la recerca de feina. "Han decidit provar sort en altres llocs; per exemple, fent de temporers durant la campanya de recollida de la fruita", ha precisat Afuera.\nLa setmana vinent, la PAH Girona-Salt comunicarà al jutjat quines són les noves famílies que han entrat a viure al bloc. "Totes elles es troben en una situació precària i de clara emergència habitacional", ha dit la portaveu de la plataforma. De fet, per ajudar-les a poder comprar material escolar per als seus fills, la PAH Girona-Salt ha organitzat un mercat solidari de roba aquest dissabte. Es farà al pati del bloc Salt i, tothom qui ho vulgui, podrà endur-se una peça a canvi de llibretes, estoigs, llapis o bolígrafs.


AEM 0 : 2 Pallejà | Futfem.cat\nAEM 0:2 Pallejà\nPrimera Nacional 2016/17 | Jornada 20\nRecasens - 26.02.2017 12:00\nEl Pallejà agafa aire\nPer MAITE LÓPEZ | Foto PEDRO SALADO\nCada partit serà una final\nEl Pallejà necessita sumar la seva segona victòria consecutiva per allunyar-se de les posicions de descens\n24-02-2017 || 18:07\n24.02.2017 || 18:07\nL'AEM rep aquest diumenge (12.00 hores) el Pallejà, un dels equips de la part baixa de la classificació. Les lleidatanes, que no guanyen des del mes de desembre, encadenen dues derrotes consecutives. Mentrestant, el Pallejà es troba a 3 punts del descens i una victòria aquesta jornada seria molt important per la permanència de les de Xavi Barreda.\nEl Pallejà arriba motivat al partit, la victòria la setmana passada contra un rival directe ha caigut molt bé dins del vestuari. Tot i la victòria, la por al descens segueix estant present entre les jugadores i el partit d'aquesta setmana contra l'AEM serà clau per seguir aspirant a la permanència: «Sí que tenim aquesta pressió del descens, però les jugadores no ho exterioritzen. No és fàcil competir sabent que estàs a pocs punts del descens. L'any passat estàvem en una situació semblant i ho vam aconseguir, així que ho haurem de donar tot els 7 partits que ens queden», explica Barreda.\nEl conjunt del Baix Llobregat arriba amb moltes baixes al matx, concretament set. A més, Maria Haro és dubte per entrar en la convocatòria: «Viatgem amb moltes baixes i, per feina o per lesió, perdem moltes jugadores. Això ens dificultarà poder competir contra elles, a més, és un equip que a casa seva és molt complicat. Saben rendibilitzar molt bé els seus resultats i tenen un col·lectiu molt bo», sentencia el tècnic.\nPer la seva banda, l'AEM necessita canviar dinàmiques. L'equip porta 5 jornades sense guanyar i diumenge té l'oportunitat de retrobar-se amb la victòria. Aparentment, l'AEM és superior al Pallejà, però l'entrenador no es confia: «A Segona no et pots confiar amb ningú. Cada equip té les seves armes i qualsevol et pot guanyar. Som dos equips que ens coneixem molt i cadascun intentarà imposar el seu joc. La classificació, en aquest sentit, és molt irreal perquè al camp tot canvia», assegura Rodrigo.\nL'encert de cara a porteria ha estat el hàndicap d'aquestes últimes jornades i és un dels aspectes que el conjunt lleidatà ha de millorar: «Ens falta sentenciar, creem moltes ocasions de gol però no sabem definir. Defensivament estem molt bé, així que el que hem de millorar és la definició de cada a porteria», conclou l'entrenador. A més, les de Dani Rodrigo hauran d'afrontar el partit amb diverses baixes. A la lesionada Maria s'hi sumen Marta i Laia, que van ser expulsades la setmana passada contra el Barça. Lídia, també serà dubte fins a l'últim moment. Per suplir les baixes, el tècnic ha convocat a 5 jugadores del filial.\nLes de Xavi Barreda vencen l'AEM i s'emporten els tres punts contra tot pronòstic\n26-02-2017 || 16:16\n26.02.2017 || 16:16\nLes esperances del Pallejà posades en el partit eren poques. L'equip arribava amb set baixes i dues jugadores del filial per disputar el matx. Per la seva banda, l'AEM necessitava recuperar l'encert de cara a porteria i poder retrobar-se amb la victòria. Malgrat tot, les del Baix Llobregat han aconseguit una importantíssima victòria per seguir optant a la permanència.\nEl partit s'ha desenvolupat tal com s'esperava, amb domini clar de l'AEM. El Pallejà s'ha trobat un equip totalment diferent del de la primera volta, molt més còmodes i treballant cada jugada. L'AEM ha estat creant ocasions constantment, però una errada a les acaballes de la primera part ha permès Sonia Zarzoso, jugadora del filial, fer el 0-1. La segona part ha estat molt difícil pel Pallejà, la falta de jugadores s'ha notat i el ritme de l'equip ha començat a baixar. A més, en l'última mitja hora de joc han expulsat a la portera Txell. Minuts més tard, era una jugadora de l'AEM qui ha vist l'expulsió. Tot i això, l'equip ha sabut aguantar els atacs del rival i en els minuts finals del partit, Judit, la cadet-juvenil i que debutava, ha fet el 0-2 final.\n«El diagnòstic final és positiu perquè a la prèvia del partit no confiàvem a poder competir. Hem vingut amb poques jugadores, només teníem dos defenses disponibles i hem hagut de col·locar jugadores en posicions que no són les seves i això ens dificultava molt més poder competir», explica Xavi Barreda. Un pas més per l'equip per assolir l'objectiu del grup: «Poca gent comptava amb la nostra victòria avui, és un triomf balsàmic per l'equip. Ens queden 6 partits, la cosa està molt apretada i serà molt complicat», sentencia el tècnic.\nMentrestant l'AEM encadena la seva tercera derrota consecutiva. L'equip ho ha intentat de totes maneres, però la pilota no ha entrat. La falta d'encert de cara a porteria és un dels problemes que arrossega l'equip des de fa jornades: «Hem dominat, hem creat ocasions, corners, faltes. Per més que ho hem intentat i hem atacat al camp contrari no sabíem definir les jugades. Haurem de seguir treballant. Les sensacions que m'emporto són que hem estat portant la iniciativa durant tot el partit i hem acabat perdent, però el futbol és així», conclou Dani Rodrigo.


Jesús a la muntanya de les Oliveres | Històries de la Bíblia\nAQUÍ està Jesús a la muntanya de les Oliveres. Els quatre homes que l’acompanyen són alguns dels apòstols. Són els germans Andreu i Pere, i també els germans Jaume i Joan. Al fons pots veure el temple de Déu a Jerusalem.\nHan passat dos dies des que Jesús va entrar a Jerusalem muntat en un ase. És dimarts. Una mica abans Jesús ha estat al temple. Els sacerdots han intentat agafar Jesús per matar-lo. Però els va fer por perquè a la gent li agrada Jesús.\n«Serps, fills de serps!», els va dir Jesús als mestres religiosos. Llavors Jesús va dir que Déu els castigaria per totes les coses dolentes que havien fet. Més tard, Jesús va pujar a la muntanya de les Oliveres, i després aquests quatre apòstols van començar a fer-li preguntes. Saps què pregunten a Jesús?\nEls apòstols estan preguntant sobre el futur. Saben que Jesús eliminarà tota la maldat de la Terra. Però volen saber quan serà això. Quan començarà a regnar Jesús?\nJesús sap que els seus seguidors a la Terra no el podran veure quan regni, perquè ell estarà al cel i no el podran veure allà. Per aquesta raó Jesús explica als seus apòstols algunes coses que passaran a la Terra quan ell estigui governant al cel com a Rei. Quines són algunes d’aquestes coses?\nJesús diu que hi haurà grans guerres, moltes persones estaran malaltes i patiran gana, hi haurà molta delinqüència, i també grans terratrèmols. Jesús també diu que es predicarà la bona nova del Regne de Déu per tota la Terra. Hem vist tot això al nostre temps? Oh, i tant que sí! I per això podem estar segurs que Jesús està regnant al cel. Aviat eliminarà tota la maldat de la Terra.\nMateu 21:46; 23:1-39; 24:1-14; Marc 13:3-10.\nEls apòstols demanen un senyal\nLa seva profecia va tenir un compliment inicial durant el segle primer. Seria possible que també tingués un compliment posterior i més gran?\nS’apropa la fi del món?\nObtindràs la resposta analitzant quatre aspectes d’un senyal compost de la fi descrit a la Bíblia.


DescripcióInformació d'interésNotíciesAltres edicions\nAl llarg de 10 sessions impartides pel fotoperiodista Sergi Paramès -cap de fotografia de La Tornada-, aprendràs tot allò que et cal saber tant per la fotografia d'espectacles com per la fotografia editorial.\nEl curs constarà de set classes teòriques i tres pràctiques, una de retrat exterior amb el grup Obeses i una altra de retrat interior a l'estudi Furalabfoto de Sabadell; i dues més en concerts dels festivals barcelonins de referència: Curtcircuit, Mil·lenni, Guitar i Telecogresca. Entre les sessions teòriques, també podreu gaudir d'una masterclass a càrrec del fotògraf Xavi Torrent (Llicenciat en Disseny a ELISAVA i fotògraf oficial dels festivals Cruïlla, BAM, Mallorca Live, MMVV, entre d'altres).\nSessions teòriques: Els dimarts de 19.30h a 21.30h (del 10 d'abril al 29 de maig de 2018)\nCurs de fotografia (2019) Curs de fotografia musical (2020)


Ara cuina: Gelat de préssec\nSi voleu aprofitar els préssecs de temporada una bona manera de fer-ho és fent gelat. Tant si teniu geladora com si no és fàcil fer aquest gelat i té un gust a préssec espectacular.\n500g de préssecs madurs (jo he fet servir Durans)\n2 cullerades de sucre invertit\nUnes gotes d'essència de vainilla\nAbans de fer el gelat, si el feu en geladora, haureu de posar el bol dins el congelador per anar bé unes 12h abans. Peleu els préssecs. Talleu-los a daus i poseu-los en un bol, juntament amb el sucre i el sucre invertit.\nRemeneu-ho i deixeu-ho reposar fins que el préssec comenci a deixar anar el seu suc i el sucre es desfaci. Arriba a aquest punt, afegiu la nata i tritureu-ho. Poseu la mescla a la nevera per tal que es refredi. Quan vulgueu fer el gelat, poseu el bol de la geladora dins la geladora i poseu-la en funcionament. Aneu abocant a poc a poc el puré de préssec dins la geladora. Deixeu que es vagi refredant i espessint.\nQuan aconseguiu la consistència desitjada, poseu el gelat en el bol i deseu-lo en el congelador. Quan us el vulgueu menjar, traieu-lo una estona abans del congelador. Si no teniu geladora, podeu posar el puré de préssec al congelador i cada parell d'hores el podeu anar remenant per trencar els cristalls.\nPublicat per Ara cuina a 23:27\nEtiquetes de comentaris: Dolços, Fruites, Gelats, Postres\nISABEL 8 de setembre de 2016 a les 17:37\nVal la pena aprofitar les verdures del temps.\nSon més gustoses.\nPalmira http://comeconmigoelblogdepalmira.over-blog.es/ 9 de setembre de 2016 a les 9:47\nA l'estiu no hi ha res com un gelat cassolà fet amb fruita de temporada!!!\nPetons i bona diada!\nM Glòria 13 de setembre de 2016 a les 6:28\nM'encanten els gelats de fruita fresca!\nSussi Aracuina 23 de setembre de 2016 a les 15:24\nS'ha d'aprofitar la fruita quan la tenim en estat óptim!! gràcies i petons!\nArròs i Pasta (40)\nCooking chef (120)\nCremes dolces (16)\nCuina Catalana (96)\nCuina española (16)\nCuina light (18)\nPastissos salats (19)\nPeix i marisc (57)\nPlats saludables (7)\nReceptes base (16)\nSense gluten (25)\nCostelló de porc amb reducció de cervesa- Finalist...\nPeus de porc amb fredolics i reducció de cervesa\nPastís Tatín d'escalivada


Que tinguem un 2021 sense distanciaments.\nPer a mi, l'any que deixem enrera es resumeix perfectament en aquesta imatge que ha corregut ràpidament per les xarxes socials: un 2020 que es va trencar amb la Covid-19 al març i ens ha obligat a viure distanciats i amb mascareta, i alhora l'esperança del 21: que la vacuna que s'ha començat a distribuir massivament ens torni a una vida potser encara amb mascareta uns mesos... però ja sense el drama dels distanciaments.\n2020 ha deixat moltes cases amb el cor encongit i llocs injustament buits a taula. Molts projectes vitals aturats. Molts llocs de treball penjant d'un fil. Moltes esperances frustrades. Molta angoixa, molta por. Per a les persones que no vam viure la Guerra Incivil, segurament el pitjor any de les nostres vides. Absències. Patiment. Distanciaments. Un mal any.\nA casa, un Nadal només amb “la nostra bombolla” i ma mare a casa, sense fills, sense nétes, tots a Barcelona. Com a tantes altres llars, un Nadal sotmès a la disciplina conscient i necessària per fer front a la segona onada de la Covid-19. Sort de les vídeo conferències per desitjar-nos bon Nadal i bon any! D’altra banda, des de març no puc anar al Gaudí a fer el meu voluntariat educatiu i només vaig a fer reforç a Mirabolà. Però espero poder tornar al Gaudí el proper setembre! Com espero de tot cor que tothom pugui reprendre, al llarg de l'any, els seus projectes personals, els seus llocs de treball, tornar a tenir expectatives, tornar a tenir esperances. Com espero que, d’aquí a uns mesos, progressivament, sense precipitacions, tornem a abraçar-nos, a tocar-nos, que acabem amb els distanciaments. Que a totes les cases, les nits de Nadal, de Cap d’Any, els Reis, tornin a ser com sempre.\nLes vacunes hi ajudaran, però serà més decisiva la nostra responsabilitat col·lectiva. Vacunes i responsabilitat, totes dues, no només vacunes. Al 2021, i amb el calendari de prioritats establert pel Govern, tots ens anirem vacunant (espero que la decisió de no fer-ho sigui molt minoritària). I espero també que entenguem que no n`hi ha prou amb les vacunes. També, amb els calendaris i ritmes que marquin el Govern i la Generalitat, caldrà responsabilitat personal i social, disciplina conscient i efectiva.\nI posats a esperar, m'agradaria pensar que tot allò que al març estàvem segurs que aprendríem (valorar les petites coses, més consciència de la idea prioritària de la sostenibilitat, importància vital dels serveis públics, respecte als treballadors i treballadores dels serveis essencials per a la vida diària, etc) ho aprenguem de debò. També que el distanciament que només fa que créixer i es quedarà, el distanciament social lligat a la desigualtat, el distanciament entre rics cada cop més rics i pobres cada cop més pobres, també comenci a revertir-se: el 14 de febrer tindrem una oportunitat magnífica per votar a qui considerem que prioritza la lluita contra la desigualtat social a Catalunya. Però aquí he de confessar el meu escepticisme...\nEn tot cas, bon Any Nou a tothom, amb moltes abraçades i sense distanciaments!!!\n14-F: Anàlisis honestes, propostes clares i escaie...